নিউজসোনারগাঁ২৪.কম | সময়ের সাথে, পরিবর্তনের পথে অস্থিত্ব সংকটে সোনারগাঁ উপজেলা আওয়ামীলীগ! – নিউজসোনারগাঁ২৪.কম\nদুঃখিত রাইট ক্লিক গ্রহন যোগ্য নয়।\nরাত ১:১১ মিনিট মঙ্গলবার\nরেকর্ড গড়ে ঐতিহাসিক জয় বাংলাদেশের সোনারগাঁয়ে হেলে পড়েছে বহুতল ভবন; ঝূঁকি নিয়েই চলছে কিন্ডারগার্টেন স্কুল সোনারগাঁয়ে ইয়াবাসহ খোকা আটক সোনারগাঁয়ে পুকুরে বিষ ঢেলে মাছ নিধনের অভিযোগ খায়রুল ইসলাম সজিবসহ তিন মামলায় ৫৬ নেতাকর্মীর জামিন ফরমালিনমুক্ত আম চেনার সহজ উপায় সোনারগাঁয়ে দুর্বৃত্তদের ছুরিকাঘাতে যুবক নিহত নয়াপুর রিয়াজুল জান্নাত মহিলা মাদরাসায় বই উৎসব লাধুরচর কালী মন্দিরের সভাপতি তাপস কর্মকারকে উপ-সচিবের আর্শীবাদ সোনারগাঁয়ে স্কুল ছাত্রীকে উত্যক্ত করায় যুবক গ্রেফতার কেক কেটে মুক্তিযোদ্ধা ওসমান গনির ৬৯ তম জম্মদিন পালন সোনারগাঁয়ে প্রবাসীর বাড়িতে দূর্ধষ ডাকাতি, ৫০ লাখ টাকার মালামাল লুট সোনারগাঁয়ের যেসব শিক্ষা প্রতিষ্ঠান ও শিক্ষার্থীরা সরকারী অনুদান পেলেন সোনারগাঁ বিএনপিতে ঐক্যের ডাক দিলেন খন্দকার আবু জাফর প্রতিবন্ধী ছেলেটিকে খোঁজে পেতে চান তার মা-বাবা জাতীয় পুরষ্কার পেলেন সোনারগাঁয়ের শিশু শিল্পী নওরীন পুলিশ হেফাজত থেকে ছাড়া পেলেন নারীসহ আটক সেই কবি রবিন্দ্র গোপ সোনারগাঁ জাদুঘরের সাবেক পরিচালক কবি রবিন্দ্র গোপ নারী সহ আটক ললাটি বাসস্ট্যান্ডে ফুটওভার ব্রিজ নির্মাণের দাবিতে সংবাদ সম্মেলন সোনারগাঁয়ে জামগাছ থেকে পড়ে ফল বিক্রেতার মৃত্যু\nঅস্থিত্ব সংকটে সোনারগাঁ উপজেলা আওয়ামীলীগ!\nএকাদশ সংসদ নির্বাচন এবং উপজেলা নির্বাচনকে কেন্দ্র করে নির্বাচনী পূর্ববতি ও পরবর্তি সহিংসতায় অস্থিত্ব সংকটে পড়েছে সোনারগাঁ উপজেলা আওয়ামীলীগের অংঙ্গ সংগঠনের নেতৃবৃন্দরা। দুটি নির্বাচনকে কেন্দ্র করে আওয়ামীলীগ আওয়ামীলীগের প্রতিপক্ষ হয়ে উঠেছে। এতে প্রতিনিয়ত হচ্ছে সংঘর্ষ, বাড়ীঘর ভাংচুর, লুটপাট, ঝরছে রক্ত, হচ্ছে মামলা। ফলে নিজেদের মধ্যে এতো হানাহানি মারামারিসহ বিভিন্ন কারণে অস্থিত্ব সংকটে পড়েছে সোনারগাঁ উপজেলা আওয়ামীলীগ। এছাড়া দীর্ঘদিন কমিটি না হওয়ায় অনেকটা অভিভাবকহীনও হয়ে পড়েছে দলটি।\nজানা গেছে, একাদশ জাতীয় সংসদ নির্বানকে কেন্দ্র করে সোনারগাঁ থেকে অর্ধ ডজন ভাগে ভাগ করে মনোনয়ন চান ৬জন প্রার্থী। এর মধ্যে সাবেক এমপি কায়সার হাসনাত তার চাচা উপজেলা পরিষদের সদ্য নির্বাচিত চেয়ারম্যান, উপজেলা আওয়ামীলীগের ভারপ্রাপ্ত সাধারণ সম্পাদক মাহফুজুর রহমান কালাম, জেলা আওয়ামীলীগের যুগ্ম-সাধারণ সম্পাদক ডাঃ আবু জাফর চৌধুরী বিরু, কেন্দ্রীয় আওয়ামীলীগের উপকমিটির সাবেক সহ-সম্পাদক এএইচএম মাসুদ দুলাল ও কেন্দ্রীয় আওয়ামীলীগের শিক্ষা সম্পাদক ও স্ট্যামফোর্ড ইউনিভারসিটির আইন বিভাগের চেয়ারম্যান ড. সেলিনা আক্তার। সেই একাদশ জাতীয় সংসদ নির্বাচনে সোনারগাঁ আসন থেকে আওয়ামীলীগের কাউকে মনোনয়ন না দিয়ে মহাজোটের শরিকদল জাতীয়পার্টির জন্য এ আসনটি ছেড়ে দেয় আওয়ামীলীগ। সেই নির্বাচনে দলীয় মনোনয়ন বঞ্চিত হয়ে সাবেক এমপি কায়সার হাসনাত স্বতন্ত্র প্রার্থী হয়ে সিংহ মার্কা নির্বাচন করার সিদ্ধান্ত নেন। সেই নির্বাচনে সোনারগাঁ উপজেলা আওয়ামীলীগের একটি অংশ কায়সার হাসনাতের পক্ষে মাঠে কাজ করেন। আরেকটি অংশ মহাজোটের প্রার্থী লিয়াকত হোসেন খোকার পক্ষে কাজ করেন। মুলতঃ সেই নির্বাচন থেকে মুল আওয়ামীলীগ দু’ভাবে বিভক্ত হয়ে পড়ে। মহাজোটের পক্ষে থাকা আওয়ামীলীগের একটি পক্ষ উপজেলার বিভিন্ন জায়গায় কায়সার হাসনাতের পক্ষে থাকা সিংহ প্রতিকের কেন্দ্র দখল ও ভাংচুর করে। এতে কোনঠাসা হয়ে পড়েন কায়সার হাসনাতের পক্ষে থাকা আওয়ামীলীগের নেতৃবৃন্দরা। পরে সরকারের চাপের মূখে নির্বাচন থেকে সরে যান কায়সার হাসনাত। তার সরে যাওয়ার পর অভিভাবক শুন্য হয়ে পড়েন কায়সার হাসনাতকে সমর্থন দেয়া আওয়ামীলীগের একটি অংশ। যদিও সেই নির্বাচনে আওয়ামীলীগের নেতাকর্মীদের বিরুদ্ধে কোন হামলা ও বাড়ীঘর ভাংচুর না হলেও কয়েকটি মামলার আসামী হতে হয় কায়সার হাসনাতের পক্ষে থাকা একটি অংশের।\nঅপরদিকে, উপজেলা নির্বাচনকে কেন্দ্র আওয়ামীলীগের ৪জন প্রার্থী প্রতিদ্ধন্ধিতা করেন, তারা হলেন উপজেলা পরিষদের সাবেক চেয়ারম্যান মোশারফ হোসেন, উপজেলা আওয়ামীলীগের ভারপ্রাপ্ত সাধারণ সম্পাদক মাহফুজুর রহমান কালাম, ভারপ্রাপ্ত সভাপতি এডভোকেট সামসুল ইসলাম ভুইয়া ও এসএম জাহাঙ্গীর। উপজেলা নির্বাচনে আওয়ামীলীগের নৌকার মনোনয়ন পান মোশারফ হোসেন। এদিকে মনোনয়ন বঞ্চিত হয়ে স্বতন্ত্র প্রার্থী হন মাহফুজুর রহমান কালাম। এ নির্বাচনকে ঘিরেও আওয়ামীলীগের নেতাকর্মীরা দু’ভাগে বিভক্ত হয়ে পড়েন। উপজেলা নির্বাচনকে ঘিরে মনোনয়ন জমার দিনে উপজেলা মাঠে সংঘর্ষ হয় মোশারফ হোসেন ও কালামের সমর্থকদের মধ্যে। এরপর নির্বাচন যতই ক্ষনিতে আসতে থাকে নিজেদের মধ্যে দ্বন্ধ ততই বাড়তে থাকে। নির্বাচনকে ঘরে উপজেলার বিভিন্ন এলাকায় সংঘর্ষে জড়িয়ে পড়ে আওয়ামীলীগ নেতাকর্মীরা। বিশেষ করে পিরোজপুর, বারদী, সাদিপুর, মোগরাপাড়া, সনমান্দি ইউনিয়নসহ বেশ কয়েকটি ইউনিয়নে। নির্বাচনে আধিপত্য বিস্তার নিয়ে আওয়ামীলীগের দু’পক্ষের মধ্যে চলে রক্তক্ষয়ী সংঘর্ষ, বাড়ীঘর ভাংচুর ও মামলা। নির্বাচনে পূর্ববতি ও পরবর্তি সময়ে সোনারগাঁ থানায় ৪০টিও বেশী অভিযোগ পড়ে আওয়ামীলীগের দু’পক্ষের বিরুদ্ধে। হয় বেশ কয়েকটি মামলা। মামলা ও হামলার ভয়ে এখনো বাড়ী ছাড়া স্বতন্ত্রপ্রার্থী মাহফুজুর রহমানের পক্ষে নির্বাচেন নামা আওয়ামীলীগের একটি বিরাট অংশ। নির্বাচন পূর্ববতি ও পরিবতি সময়ে উপজেলার বিভিন্ন স্থানে হামলা মামলা হলেও নিরব ভুমিকায় রয়েছে সোনারগাঁ থানা পুলিশ। ফলে দিন যত বাড়ছে অস্থিত্ব সংকটে পড়ছে উপজেলা আওয়ামীলীগের নেতাকর্মীরা। এদিকে উপজেলা আওয়ামীলীগের পক্ষ থেকেও এ সমস্যা সমাধানের কোন পদক্ষেপ নিচ্ছেনা উপজেলা আওয়ামীলীগের নেতৃবৃন্দরা। রাজনৈতিক বিশ্লেষকরা মনে করেন, উপজেলা আওয়ামীলীগের নেতাকর্মীদের এ সমস্যা সমাধান না হলে ভবিষ্যতে আওয়ামীলীগের একটি বিরাট অংশ রাজনীতি থেকে দুরে সরে যাবে নয়তো অন্য দলে ভর করার সম্ভাবনা রয়েছে।\nএ ব্যাপারে উপজেলা আওয়ামীলীগের ভারপ্রাপ্ত সভাপতি এডভোকেট সামসুল ইসলাম ভুইয়া জানান, উপজেলা আওয়ামীলীগের বিভক্তিকে এক করতে প্রদক্ষেপ নিচ্ছি। এছাড়া আগামী ২০ তারিখের মধ্যে কেন্দ্রীয় আওয়ামীলীগের নেতৃবৃন্দ জেলায় আসবে তারা সবাই ডেকে নিয়ে এক সাথে মিলিয়ে দিবেন।\nসোনারগাঁয়ে ইয়াবাসহ খোকা আটক\nসোনারগাঁয়ে পুকুরে বিষ ঢেলে মাছ নিধনের অভিযোগ


পঞ্চম বিয়েতেও স্ত্রী অনুমতি না দেওয়ায় বিয়ে পাগল স্বামীর কাণ্ড! - Alok Barta\nপঞ্চম বিয়েতেও স্ত্রী অনুমতি না দেওয়ায় বিয়ে পাগল স্বামীর কাণ্ড!\nAugust 12, 2021\tবিনোদন 250 Views\nপঞ্চম বিয়েতে সম্মতি না দেওয়ায় চতুর্থ স্ত্রী সালমা বেগমকে (৩৫) কুপিয়ে হাতের আঙ্গুল কেটে দিয়েছে বিয়ে পাগল স্বামী মোকলেস মাতবর। পুলিশ বিয়ে পাগল মোকলেসকে গ্রেপ্তার করে আজ বুধবার (১১ আগস্ট) আদালতের মাধ্যমে জেলহাজতে পাঠিয়েছে। ঘটনাটি ঘটেছে গতকাল মঙ্গলবার রাতে উপজেলার পাতাকাটা গ্রামে।\nসম্প্রতি তিনি আবার পঞ্চম বিয়ে করার উদ্যোগ নিয়ে চতুর্থ স্ত্রীর কাছে সম্মতি ও তাকে দেওয়া জমি বিক্রি করে টাকা দাবি করেন। চতুর্থ স্ত্রী সালমা সম্মতি ও টাকা দিতে অস্বীকার করেন। এতে ক্ষিপ্ত হয়ে স্বামী মোকলেস স্ত্রী বাড়িতে না থাকার সুযোগে গত বৃহস্পতিবার রাতে নিজের ঘরের সিদ কেটে শ্বশুর বাড়ির দেওয়া সমুদয় মালামাল চুরি করে নিয়ে যান।\nএরপর গতকাল মঙ্গলবার বিকেলে স্ত্রী সালমা বাড়িতে এসে ঘরে মালামাল না পেয়ে স্বামী মোকলেসের কাছে জানতে চায়। তিনি এর কোনো উত্তর না দিয়ে বিয়ের সম্মতি, টাকা ও মালামাল নিয়ে কয়েক দফায় স্বামী-স্ত্রীর মধ্যে ঝগড়ার সৃষ্টি হয়। ঝগড়ার এক পর্যায়ে ওইদিন রাত আনুমানিক ১০টার দিকে স্বামী মোকলেস ক্ষিপ্ত হয়ে স্ত্রী সালমাকে ধারাল অস্ত্র দিয়ে কুপিয়ে ডান হাতের বৃদ্ধাঙ্গুলি কেটে বিচ্ছিন্ন করে দেয়।\nসংবাদ পেয়ে স্বজনরা দ্রুত তাকে উদ্ধার করে রাত ১১টার দিকে উপজেলা স্বাস্থ্য কমপ্লেক্সে চিকিৎসার জন্য নিয়ে আসে। হাসপাতালের কর্তব্যরত চিকিৎসক ডা. মো. শাহাদাত হোসেন তাকে উন্নত চিকিৎসার জন্য পটুয়াখালী মেডিক্যাল কলেজ হাসপাতালে প্রেরণ করেন। বর্তমানে সেখানেই তিনি ভর্তি হয়ে চিকিৎসা নিচ্ছেন। স্বজনরা ওইদিন রাতেই বিয়ে পাগল মোকলেসকে ধরে পুলিশে সোপর্দ করেছেন।\nস্ত্রী সালমা বেগম মুঠোফোনে বলেন, আমার স্বামী আবার বিয়া করার জন্য আমার কাছে সম্মতি ও জায়গা-জমি বিক্রি করে টাকা চায়। আমি এতে রাজি না হওয়ায় আমাদের ঘরে থাকা সব মালামাল চুরি করে নিয়ে গেছে। আমি এর প্রতিবাদ করায় ধারাল অস্ত্র দিয়ে কুপিয়ে আমার আঙ্গুল কেটে দিয়েছে। আমি এর বিচার চাই।\nনাম প্রকাশে অনিচ্ছুক কয়েকজন স্বজন বলেন, বিয়ে পাগল মোকলেস এ পর্যন্ত চারটি বিয়ে করেছেন। পুনরায় আবার বিয়ে করতে উদ্যোগ নেয়। এতে স্ত্রী সালমা সম্মতি না দেওয়ায় তাকে কুপিয়ে আহত করেছে। মোকলেসের এমন কার্মকাণ্ডে পরিবারের লোকজন অতিষ্ঠ হয়ে তাকে পুলিশে সোপর্দ করেছেন।\nউপজেলা স্বাস্থ্য ও পরিবার পরিকল্পনা কর্মকর্তা মো. আবদুল মুনয়েম সাদ বলেন, সালমা বেগমের ডান হাতের বৃদ্ধাঙ্গুলি কেটে ফেলেছে। তাকে উন্নত চিকিৎসার জন্য পটুয়াখালী মেডিক্যাল কলেজ হাসপাতালে পাঠানো হয়েছে।\nআমতলী থানার পরিদর্শক (ওসি) মো. শাহ আলম হাওলাদার মুঠোফোনে বলেন, স্ত্রীকে কুপিয়ে আঙ্গুল কেটে দেওয়ার ঘটনায় স্বামী মোকলেস মাতবরের বিরুদ্ধে মামলা দায়ের করা হয়েছে। তাকে আজ আদালতের মাধ্যমে জেলহাজতে পাঠানো হয়।


কেন বিতর্কিত হয়ে উঠেছে র‌্যাব? – প্রিয়দেশ\nকেন বিতর্কিত হয়ে উঠেছে র‌্যাব? > বাংলাদেশ > কেন বিতর্কিত হয়ে উঠেছে র‌্যাব?\nকেন বিতর্কিত হয়ে উঠেছে র‌্যাব?\nনারায়ণগঞ্জে সাতজনকে অপহরণ এবং খুনের ঘটনায় র‌্যাবের বিরুদ্ধে অভিযোগ উঠেছে।\nর‌্যাবের অনেক সদস্যদের বিরুদ্ধে গুরুতর অপরাধে জড়িয়ে পড়ার অভিযোগ নতুন নয়। অনেক সময় গণমাধ্যমে এ নিয়ে শিরোনামও হয়েছে। অনেক মানবাধিকার কর্মী বলছেন অপরাধে জড়িয়ে পড়ার মাধ্যমে সাধারণ মানুষের কাছে বিতর্কিত হয়ে পড়ছে র‌্যাব।\nএলিট ফোর্স হিসেবে যে বাহিনীর যাত্রা শুরু হয়েছিল ১০ বছর আগে সেটি ক্রমান্বয়ে বিতর্কিত হয়ে পড়ছে কেন ?\nসম্প্রতি অপহরণ, গুম, চাঁদাবাজি এবং অস্ত্রের মুখে টাকা লুটের ঘটনায় র‌্যাবের জড়িত থাকার অভিযোগ উঠেছে।\n২০০৪ সালে এলিট ফোর্স হিসেবে যে বাহিনীর যাত্রা শুরু ক্রমেই সেটি বিতর্কিত হয়ে পড়েছে বলে অনেকেই মনে করেন। ‘ক্রসফায়ার’ নিয়ে র‌্যাবের বর্ণনা এখন অনেকের কাছেই আর বিশ্বাসযোগ্যতা নেই।\nসেই সাথে র‌্যাবকে শুরু থেকে রাজনৈতিক উদ্দেশ্যে ব্যবহারের অভিযোগ তো আছেই।\nদ্রুত অপরাধ মোকাবেলা এবং অপরাধীদের আইনের আওতায় আনার জন্য যে বাহিনীর যাত্রা শুরু হয়েছিল সেটি ক্রমান্বয়ে বিতর্কিত হয়ে পড়ছে কেন?\nমানবাধিকার কর্মী সুলতানা কামাল মনে করেন র‌্যাবকে ‘আইনের ঊর্ধ্বে’ রাখার কারণেই এ পরিস্থিতির তৈরি হয়েছে।\nসুলতানা কামাল বলেন, “এই বাহিনীটা হচ্ছে না পুলিশ, না আর্মি। এখানে পুরো সেনাবাহিনীর নেতৃত্বই দিয়ে দেয়া হয়েছে। কিন্তু বলা হচ্ছে পুলিশ। শুরু থেকেই এ বাহিনীকে দিয়ে তার দায়িত্বের বাইরে কাজ করানো হয়েছে।”\nতিনি মনে করেন রাষ্ট্রীয় বাহিনীকে দিয়ে একটি খারাপ কাজ করানো হলে তার চেয়ে অনেক খারাপ কাজ তারা নিজেরাই করতে পারে। তখন তাদেরকে জবাবদিহিতায় আনার জন্য সরকারের নৈতিক অধিকার থাকেনা বলে সুলতানা কামাল উল্লেখ করেন ।\nতিনি বলেন, “তাদেরকে (র‌্যাবকে) পুরোপুরি আইনের ঊর্ধ্বে রাখা হয়েছে। বেআইনি কাজ করানো হয়েছে। এবং সেটারই ফলাফল এখন আমরা ভোগ করছি।”\nঅথচ র‌্যাব যখন গঠন করা হয়েছিল তখন চাঁদাবাজি, সন্ত্রাস ও জঙ্গি তৎপরতার বিরুদ্ধে তাদের তৎপরতায় জনমনে যথেষ্ট আস্থা দিয়েছিল বলে অনেকে মনে করেন।\nকিন্তু এই বাহিনীর অনেক সদস্য অপরাধে জড়িয়ে পড়ায় এখন উল্টো জনমনে আতংক তৈরি হয়েছে বলে মানবাধিকার কর্মীরা বলছেন।\nঅনেক সাধারণ মানুষ মনে করেন র‌্যাব সদস্যরা কোনো অপরাধমূলক কর্মকাণ্ডে জড়িয়ে পড়লে সেটির প্রতিকার পাওয়া যায় না।\nএমন পরিস্থিতির কেন তৈরি হচ্ছে ?\nপুলিশের সাবেক মহাপরিদর্শক নূরুল হুদা বলছেন র‌্যাবের সদস্যদের বিরুদ্ধে অভিযোগগুলো পূর্ণাঙ্গ এবং সুষ্ঠু তদন্ত হওয়া দরকার।\nমি: হুদা বলেন, “অভিযোগগুলো গুরুতর। প্রতিটি ঘটনার তদন্ত করে দায়ী ব্যক্তিদের শাস্তি দিলে এ সন্দেহটা থাকবে না।”\nতিনি বলেন দায়ী ব্যক্তিদের বিরুদ্ধে প্রয়োজনে ফৌজদারি ব্যবস্থা নেয়া এবং বিচার বিভাগীয় তদন্ত হতে পারে ।\nনারায়ণগঞ্জে সাতজনকে অপহরণ এবং খুন, চট্টগ্রামে দরবারে টাকা লুট, স্বর্ণ ব্যবসায়ীকে অপহরণের অভিযোগ উঠেছিল র‌্যাবের সদস্যদের বিরুদ্ধে।\nএ ঘটনাগুলো জনমনে আশংকা এবং উদ্বেগের জন্ম দিয়েছে।\nর‌্যাবের পক্ষ থেকে যদিও বরাবরই বলা হয় যে প্রতিটি ঘটনার তদন্ত করে কোন র‌্যাব সদস্য দোষী প্রমাণিত হলে তাকে অবশ্যই শাস্তি দেয়া হয়। কিন্তু আজ পর্যন্ত কতজন এই শাস্তি পেয়েছে সেটি কখনো জানা যায়নি ।\nসম্প্রতি কিছু ঘটনাকে কেন্দ্র করে র্যাব বাহিনী ইমেজ সংকটে পড়েছে বলে অনেকেই মনে করেন। কিন্তু র‌্যাবের মহাপরিচালক মোখলেসুর রহমান মনে করেন র্র‌্যাবের কোনো ইমেজ সংকট নেই ।\nর‌্যাব মহাপরিচালক বলেন, “র‌্যাবে যারা কাজ করে তারা ভিন্ন গ্রহ থেকে আসেনি। তারা এই দেশেরই লোক। তারাও একই তেলে-জলে মানুষ হওয়া। তাদের ভেতরে কেউ কেউ যে অপরাধে জড়িয়ে পড়বে না সেটি নিশ্চিত করে বলা যায় না।”\nতিনি বলেন তাদের বিরুদ্ধে যথাযথ ব্যবস্থা নেয়া হচ্ছে কি না সেটাই আসল কথা।\nকোনো সদস্যের অপরাধ প্রমাণিত হলে যথাযথ ব্যবস্থা নেয়া হয় বলে উল্লেখ করেন র‌্যাব মহাপরিচালক। র‌্যাবের কর্মকর্তারা বলছেন এই বাহিনীতে কোনো সদস্য অপরাধে জড়িয়ে পড়লে সেটির দায় পুরো বাহিনীর উপর চাপানো ঠিক হবে না।\nযদিও এ কথার সাথে একমত নয় মানবাধিকার কর্মীরা। তারা বলছেন, র‌্যাবের সদস্যদের অপরাধে জড়িয়ে পড়ার প্রবণতা ক্রমাগত বৃদ্ধি পাচ্ছে। এবং সেখানেই মানবাধিকার কর্মীদের উদ্বেগ।- বিবিসি\nআজ ঢাকায় আসছেন মার্কিন সচিব\nআমি নই, মঞ্জুরই জিয়াকে হত্যা করেছে: এরশাদ


সুবিধা, মহামনা, গতিমান, হামসফর, তেজস, উদয়…. রেলভাড়া বাড়ানোর নানা কৌশল\nHome খবর সুবিধা, মহামনা, গতিমান, হামসফর, তেজস, উদয়…. রেলভাড়া বাড়ানোর নানা কৌশল\nখবর অনলাইন : সাধারণত এই পোর্টালটা সাধারণ মানুষের চোখে পড়ে না। এটা রেলবোর্ডের পোর্টাল। খুললেই দেখা যাবে, একটা স্ক্রল যাচ্ছে – ‘ভারতীয় রেল আপনার যাত্রার ৪৩ শতাংশ খরচ বহন করে’। যার মোদ্দা মানে হল, আপনার রেলভ্রমণের জন্য আপনি যে খরচ করেন অর্থাৎ যে দামে টিকিট কাটেন তাতে আপনার রেলে ভ্রমণখরচের ৫৭ শতাংশ ওঠে। বাকি খরচা দেয় রেল। অর্থাৎ আপনার ভ্রমণখরচের প্রায় অর্ধেকটাই রেল দিয়ে দেয়। রেল কর্তৃপক্ষের বক্তব্য, যাত্রীসাধারণের কাছ থেকে রেলের যে ভাড়া নেওয়া উচিত, রাজনৈতিক বাধ্যবাধকতার কারণে তারা সেটা নিতে পারে না। কিন্তু প্রতিনিয়ত তারা তাদের ওয়েবসাইট মারফত জনসাধারণকে মনে করিয়ে দিচ্ছে যে, তারা কত বড়ো সমাজসেবা করে চলেছে।\nরেল কর্তৃপক্ষের আশা ছিল, নতুন জমানায় হয়তো যাত্রীভাড়া বাড়িয়ে রেলকে আর্থিক সংকট থেকে বার করে আনা হবে। কিন্তু রেলমন্ত্রী সুরেশ প্রভু বাঁধা গতে চলার পাত্র নন। রেলের লোকসান কমাতে তিনি যাত্রীভাড়া সরাসরি বাড়িয়ে রাজনৈতিক ভাবে অপ্রিয় হতে চান না। তাই ২০১৬ রেল বাজেটে তিনি যাত্রীভাড়া বাড়াননি। মন্ত্রী বলেন, “যখনই আপনি ভাড়া বাড়ান, তখনই ভাড়াবৃদ্ধি ছাড়াও আরও নানা প্রশ্ন উঠতে শুরু করে।” তিনি মনে করেন, আগে পরিষেবা উন্নত করার দিকে রেলের দৃষ্টি দেওয়া দরকার। অন্য পথে কী ভাবে সম্পদ বাড়ানো যায় তা নিয়ে ভাবনাচিন্তা করা দরকার।\nএই অন্য পথের সন্ধান রেলমন্ত্রী পেয়ে গেছেন। উন্নত পরিষেবা দেওয়ার নামে ভারতীয় রেল এমন সব ট্রেন লাইনে নামাতে চলেছে, যার জন্য যাত্রীসাধারণকে তাদের পকেট থেকে অনেক বেশি টাকা গুনতে হবে। এর প্রমাণ তো হাতে হাতেই আছে। প্রথমে এসেছিল ‘সুবিধা’ ট্রেন, তার পর এল ‘মহামনা’, আর এখন এল গতিমান। ‘সুবিধা’ চলে ‘চাহিদাভিত্তিক ভাড়া’র পদ্ধতিতে। অর্থাৎ বিমানের মতো। যাত্রার দিন যত এগিয়ে আসে, ভাড়া তত বেড়ে যায়। জনপ্রিয় ট্রেনগুলোয় যখন জায়গা থাকে না, তখন নির্ভর করতে হয় ‘সুবিধা’র ওপর। ভারতীয় রেলে এমন অসংখ্য যাত্রী আছেন, যাঁদের অল্প সময়ের নোটিশে ট্রেনে চাপতে হয়। তখন হয়তো তৎকালেও টিকিট থাকে না। তখন ভরসা ‘সুবিধা’। ‘মহামনা’-এ নতুন ধরনের আধুনিক কোচের সুবিধা দিয়ে বাড়তি ভাড়া নেওয়া হচ্ছে।\nএর পর এসেছে ‘গতিমান’। উন্নত পরিষেবা, দ্রুত গতির নামে বিত্তশালীদের ট্রেন শতাব্দীর চেয়েও ‘গতিমানে’ ভাড়া প্রায় ৫০ শতাংশ বেশি। উন্নত পরিষেবার নামে আছে ট্রেনবালা, বায়ো-টয়লেট আর আপনার পচ্ছন্দমতো আরও ভালো খাবার। বায়ো-টয়লেট তো এখন যুগের ধর্ম। দেশের সব ট্রেনেই বায়ো-টয়লেট ব্যবস্থা করার কথা ভারতীয় রেলের। আর রাজধানী-শতাব্দীতে খাবারের মান নিয়ে মাঝে মাঝে প্রশ্ন উঠলেও সাধারণ ভাবে মান খারাপ নয়। নতুন সংযোজন ট্রেনবালা। আর গতি ? হিসাব করে খবর অনলাইন-ই দেখিয়েছে, গতির লড়াইয়ে শতাব্দীর চেয়ে এমন কিছু এগিয়ে নয় ‘গতিমান’। রেল কর্তৃপক্ষ যতই একে সেমি-বুলেট ট্রেনের তকমা দিক, দিল্লি থেকে আগরা যেতে শতাব্দী আর গতিমানের মধ্যে সময়ের ফারাক পাঁচ-সাত মিনিট। রেলমন্ত্রী আশ্বাস দিয়েছেন, সেমি-বুলেটের পর আসবে বুলেট। গতি আরও বাড়বে। ঘণ্টায় ১৬০ কিমি থেকে ১৮০ কিমি, ১৮০ কিমি থেকে ২০০ কিমি, তার পর ২২০ কিমি ইত্যাদি ইত্যাদি।\nপূর্ববতীকেরলে ত্রিসুর পুরমে বাজি পোড়াতে সায় হাইকোর্টের\nপরবর্তীইতিহাস আর প্রকৃতির সঙ্গমস্থল – ভেড়াঘাট/২


Technical Care BD আর্টিকেল ডোমেইন কি? ডোমেইন কত প্রকার? ডোমেইন এর কাজ কি\nTechnical Care BD https://www.technicalcarebd.com/2021/05/what-is-domain.html\nডোমেইন বা ডোমেন এই শব্দটি ইন্টারনেটের দুনিয়াতে বহুল ব্যবহৃত বা বহুল পরিচিত একটা শব্দ। আজ আমরা এই আর্টিকেলের মাধ্যমে জানবো এই ডোমেইন এর মানে কি, ডোমেইন কিভাবে কাজ করে, ডোমেইন কত প্রকার ও কি কি।\nইন্টারনেটে থাকা সমস্ত জিনিস আইপি অ্যাড্রেস এর মাধ্যমে চেনা বা অ্যাক্সেস করা যায়। সেই রকম ভাবে একটি ওয়েবসাইটের নিজস্ব একটি আইপি অ্যাড্রেস থাকে, আইপি অ্যাড্রেস একটি বড় সংখ্যা যা এই আকারে হয়ে থাকে– 127.0.0.1। এই আইপি অ্যাড্রেস হচ্ছে আপনার নিজের কম্পিউটারের কাছে নিজেকে চেনার আইপি অ্যাড্রেস।\nএইবার এই আইপি অ্যাড্রেস ব্যবহার করে কোনো কিছু মনে রাখা বেশ জটিল কেননা এক সমীক্ষায় দেখা গেছে যে, মানুষ গড়ে প্রতিদিন দিন ইন্টারনেটে ৫৫ টি নতুন ওয়েবসাইট ভিজিট করেন বা খুলে থাকেন, এই ওয়েবসাইট গুলো মনে রাখার জন্য সেইজন্য দরকার হয় এই আইপি অ্যাড্রেসের। এই নামকেই বলা হয়ে থাকে ডোমেন। যেমন- আপনি যখন ফেইসবুক অ্যাকাউন্ট খুলতে যান তখন তার ডোমেইন facebook.com এ চলে যান না ওর আইপি অ্যাড্রেসে, কারণ নাম মনে রাখা সহজ, সংখ্যা নয়।\nউদাহরণ দিয়ে যদি আপনাকে বুঝিয়ে বলি, ধরা যাক ইন্টারনেট হচ্ছে একটি স্কুল যেখানে অনেক ছাত্র আছে একটি ক্লাসে। এই প্রত্যেকটি ছাত্রের রোল নাম্বার আছে যেটি ইউনিক অর্থাৎ সেই রোল নাম্বারটি প্রত্যেকটি ছাত্রের জন্য আলাদা আলাদা এবং একই রোল নাম্বার দুইজন ছাত্রের জন্য হবে না। এই রোল নাম্বারটি হচ্ছে আমাদের ইন্টারনেট জগতের আইপি এড্রেস। আবার রোল নাম্বার দিয়ে কিন্তু আপনি সকল ছাত্রদের মনে রাখতে পারবেন না তাদেরকে মনে রাখতে হলে সকল ছাত্রের নাম দিয়ে সহজে মনে থাকবে। আর এই নামটি হচ্ছে ডোমেইন যেকোন ওয়েবসাইটের।\nআরও পড়ুনঃ এসইও (SEO) কি | কিভাবে নতুন ওয়েবসাইটের জন্য এসইও করতে হয়\nডোমেইন নেম সার্ভিস বা ডিএনএস হচ্ছে ইন্টারনেটের ফোনবুক। এখানে প্রতিটি ডোমেইন নামের সঙ্গে সঙ্গে সেটি যে আইপি অ্যাড্রেসটিকে পয়েন্ট করছে তার ইনফরমেশন থাকে। যখন আপনি কোন ওয়েবসাইট ওপেন করি তখন ডিএনএস DNS থেকে সেই ডোমেইন নামটির জন্য যে আইপি অ্যাড্রেসটিকে আছে সেটি প্রথমে খুঁজে আনা হয় এবং সেখান থেকে ওয়েবসাইট বা বিভিন্ন রিসোর্স ব্রাউজার নিয়ে চলে আসে আপনার স্ক্রিনে।\nডোমেন এক্সটেনশন কি? কত প্রকারের ডোমেইন হয়?\nএকটি ডোমেইনের শেষ এর অংশটি হচ্ছে ডোমেইন এক্সটেনশন যেমন- আমাদের ওয়েবসাইটের ‘TECHNICALACARE.COM’ এর ডোমেইন এক্সটেনশন হচ্ছে .COM।\nডোমেন এক্সটেনশন কি? কতপ্রকারের ডোমেইন হয়?\nডোমেইন এক্সটেনশন গুলো ব্যবহৃত হয় ওয়েবসাইট গুলোকে বিভিন্ন ক্যাটাগরিতে ভাগ করার জন্য নিম্নে আমরা একটি তালিকা দিচ্ছি যেখানে কোনো ডোমেইন এক্সটেনশন কি কাজে ব্যবহার করা হয় সেটি উল্লেখ থাকবে,\nব্যবসা সংক্রান্ত সবচেয়ে বেশি ব্যবহৃত ডোমেন\nজার্মানি দেশের সম্পর্কিত\nএটি নেটওয়ার্ক থেকে আসছে কিন্তু বিভিন্ন ব্যবসার কাজেও এটি ব্যবহৃত হয়\nইনফরমেশন নিয়ে ওয়েবসাইট\nবাংলাদেশ নিয়ে ইনফরমেশন\nব্রিটেন বা যুক্তরাষ্ট্রের\nজেনেরিক ডোমেইন এক্সটেনশন\nএগুলো হচ্ছে ডোমেইন এক্সটেনশন এর সব থেকে সাধারণ ফর্ম, পূর্বে কিছু সময়ের জন্য আপনি কেবল .com, .org ও .NET এর মধ্যে বেছে নিয়ে ব্যবহার করতে পারতেন। তবে বর্তমান সময়ে বছরগুলোতে জেনেরিক শীর্ষ-স্তরের ডোমেইনগুলোর সংখ্যা অনেক বৃদ্ধি পাচ্ছে। .Ber, .blog, ইত্যাদি আরও অনেক কিছু থেকে বেঁছে নিতে পারেন এখন আপনি।\nএই রকমের ডোমেইনটি নির্দিষ্ট ধরণের সংস্থা ও গোষ্ঠীর মাঝে সীমাবদ্ধ। এই ধরনের এক্সটানশন রেজিস্ট্রেশন করার জন্য আপনাকে কিছু নির্দিষ্ট প্রয়োজনীয়তা পূরণ করতে হবে এবং এই ডোমেইন গুলোকে নিবন্ধন করতে পারে তার উপরে বিধিনিষেধ আছে। এর সাধারণ উদাহরণ গুলো হচ্ছে .aero, .gov ও .edu ডোমেইন এক্সটেনশন।\nএই জাতীয় ডোমেiন এক্সটানশনটি জেনেরিক শীর্ষ-স্তরের ডোমেইনের মতোই, তবে তারা আরো নির্দিষ্ট ধরণের ওয়েবসাইট এর জন্য উদ্দিষ্ট। আপনি যখনি এই ডোমেইন এক্সটেনশনটি নিবন্ধভুক্ত করবেন তখন আপনাকে সাধারণত আপনার ওয়েবসাইট ও এটির উদ্দেশ্য সম্পর্কে কিছুটা আরো তথ্য সরবরাহ করতে হবে। এই টিএলডির কয়েকটি উদাহরণ হচ্ছে .name ও .pro।\nসবশেষে আমাদের দেশীয়-কোড ডোমেইন এক্সটেনশন আছে। প্রতেকটি দেশের নিজস্ব ডোমেন এক্সটেনশান আছে যা কোন সাইট একটি নির্দিষ্ট দেশ থেকে আসা হিসাবে চিহ্নিত করতে সাহায্য করে। সাধারণ এক্সটেনশনের মধ্যে .co, .uk এবং .us, .BN অন্তর্ভুক্ত। তবে এই এক্সটেনশান গুলো আরো ফ্লেক্সিবল ও কেবলমাত্র অবস্থান গুলো সনাক্ত করার থেকে বেশি ব্যবহার করা যেতে পারে। উদাহরণস্বরূপ হচ্ছে, ডোমেইন এক্সটেনশন .co হলো কলম্বিয়ার জন্য টিএলডি, তবে এটি ব্যবসা এবং বিশ্বজুড়ে স্টার্টআপ গুলো দ্বারা ব্যবহৃত হয়।\nকিভাবে ডোমেন তৈরী হয়\nডোমেইন নাম সংখ্যা এবং অক্ষরের কম্বিনেশনে গঠিত হয়। ডোমেইন নামের মাঝে কোন স্পেশাল অক্ষর যেমন ‘!?$#@’ ইত্যাদি যুক্ত থাকে না। নামটি বিভিন্ন ডোমেন এক্সটানশনের সঙ্গে ব্যবহৃত হয়, যেমন– .com, .in, .bn, .org, .net ইত্যাদি।\n1985 এর শেষের দিকে, বিশ্বে মোট ছয়টি ডোমেইন নাম নিবন্ধিত করা হয়েছিল। ভেরিসিনের শিল্প সংক্ষিপ্ত বিবরণিতে এই সংখ্যাটি সারা বিশ্বে নিবন্ধিত 265 মিলিয়ন নাম পর্যন্ত প্রসারিত হয়ে আছে।\n১৯৮৫ সালের মার্চ ১৫ তারিখে ম্যাসাচুসেটসে কম্পিউটার প্রস্তুতকারক সিম্বলিকস.কম, সিম্বলিকস ইনক, ডোমেইন নামটি নিবন্ধনভুক্ত করেছেন, এটি হচ্ছে বিশ্বের প্রথম নিবন্ধিত .com ডোমেইন। সিম্বলিক্স ডটকম ২৫ বছর পরে ২০০৯ সালে যখন এটি XF.COM বিনিয়োগের দ্বারা অঘোষিত অর্থের জন্য ক্রয় করা হয়েছিল সেই সময় পর্যন্ত একই মালিকানার অধীনে ছিল।\n১৯৯৫ সালের আগে, যেকোন ডোমেনের নাম বিনামূল্যে নিবন্ধন করা যেত। ন্যাশনাল সায়েন্স ফাউন্ডেশন যখন প্রযুক্তি পরামর্শদাতা নেটওয়ার্ক সলিউশনকে নিবন্ধনের জন্য চার্জ দেওয়ার ক্ষমতা প্রদান করে তখন এটির পরিবর্তন হয়। দুই বছরের জন্য ডোমেইন নিবন্ধনের দাম 100 ডলারে শুরু হয়েছিল।\nবর্তমান সময় পর্যন্ত বিক্রি হওয়া সব থেকে ব্যয়বহুল ডোমেইনটি হছহে ভ্যাকেশনরেন্টাল ডটকম, যেটি $35 মিলিয়ন ডলারের মূল্যে ব্যয় করা হয়েছিল। আরো মজার বিষয় হচ্ছে এর ক্রেতা, বেন শার্পলস এটিকে মূলত এটির প্রতিযোগী এক্সপিডিয়ার হাত থেকে দূরে রাখতে সাইটটি কিনেছিল। 2010 সালে সেক্স ডটকমের ডোমেইনের মালিকানা পুরোপুরি $13 মিলিয়ন ডলারে বিক্রি হয়।\nসফল ভাবে অনলাইনে বিজনেস চালাতে হলে দরকার ভালো ও প্রফেশনাল মানে ডোমেইন। এই ডোমেইন কেনার জন্য ইন্টারনেটে প্রচুর কোম্পানি আছে যারা কমদামে বা স্বল্প মূল্যে ডোমেইন বিক্রি করে থাকে এবং বিভিন্ন সেলের অফার প্রদান করে থাকে। কিন্তু আমি সাজেস্ট করবো ডোমেইন সব সময় ভালো জায়গা থেকে ক্রয় করার জন্য। কেননা ডোমেইনে কোন সমস্যা হলে আপনার বিজনেসে প্রচুর লস হয়ে যেতে পারে। তাই আমরা নিম্নে কিছু সেরা বিশ্বাসযোগ্য ডোমেইন নাম বিক্রেতার উল্লেখ করছি–\nফ্রি ডোমেন কোথা থেকে পাবেন?\nটপ লেভেল ডোমেইন বা প্রফেশনাল ডোমেইনগুলো বাদেও ছবি প্রজেক্টের জন্য অনেক সময় কম দামে ডোমেইন বা ফ্রিতে ডোমেইনের প্রয়োজন হয়ে থাকতে পারে। সেই রকম কিছু পুরোপুরি ফ্রি ডোমেইনের নাম রেজিস্টার করার জায়গা গুলো নিম্নে শেয়ার করলাম আমরা –\nFREE .CF .TK .GA .ML .GQ DOMAIN NAME\nFREE DOMAIN NAME withashort .biz extension .c1\nকোন ডোমেইনের তথা ওয়েবসাইট এর ব্যাপারে তথ্য জানতে হলে সেটি Who.is সংস্থা প্রদান করে। Who.is এই ওয়েবসাইটটিতে গিয়ে যেকোন ডোমেন এন্টার করলে সেটি সম্পর্কে সকল তথ্য জানতে পারবেন।


অ্যাডমিট কার্ড ছাড়াই উচ্চমাধ্যমিকে বসলেন ছাত্রছাত্রীরা | 24Ghanta.com\tEnglish\nকলকাতা রাজ্য দেশ দুনিয়া খেলা বিনোদন লাইফ স্টাইল ব্লগ স্বাস্থ্য প্রযুক্তি গ্যালারি ভিডিও খবর » কলকাতা অ্যাডমিট কার্ড ছাড়াই উচ্চমাধ্যমিকে বসলেন ছাত্রছাত্রীরা\nLast Updated: Wednesday, March 13, 2013 - 10:37\nFollow @24ghantaonlineশিক্ষামন্ত্রীর বেনজির নির্দেশে অ্যাডমিট কার্ড ছাড়াই উচ্চমাধ্যমিক পরীক্ষায় বসার সুযোগ পেতে চলেছেন ছাত্রছাত্রীরা। মঙ্গলবার রাত একটা নাগাদ উচ্চ মাধ্যমিক শিক্ষা সংসদের তরফে ঘোষণা করা হয় যাঁরা অ্যাডমিট কার্ড পাননি তাঁরা নিজেদের রেজিস্ট্রেশন সার্টিফিকেট নিয়েই পরীক্ষায় বসতে পারবেন। নজিরবিহীন এই সিদ্ধান্তে হতবাক অনেকেই। প্রশ্ন উঠছে যদি রেজিস্ট্রেশন সার্টিফিকেটের ভিত্তিতেই পরীক্ষায় বসা যায় তাহলে মঙ্গলবার দূরদূরান্ত থেকে পরীক্ষার্থী ও অভিবাকদের কেন সংসদ ভবনে এসে দিনভর নাজেহাল হতে হল। শুধু তাই নয়, অনেকেরই আশঙ্কা হঠাত্ নেওয়া সিদ্ধান্তের ফলে সুষ্ঠু ভাবে পরীক্ষা নেওয়ার ক্ষেত্রেও সমস্যা দেখা দেবে।\nউচ্চ মাধ্যমিকে বেনজির বিভ্রাটের পিছনে রয়েছে মুখ্যমন্ত্রী ও শিক্ষামন্ত্রীর হাত। আজ স্পষ্টই জানিয়ে দিলেন উচ্চ মাধ্যমিক শিক্ষা সংসদের সভাপতি। তিনি জানিয়েছেন, নির্দিষ্ট সময়ে ফর্ম ফিল আপ না করা ছাত্রছাত্রীদের পরীক্ষায় বসতে দেওয়ার সিদ্ধান্ত হয়েছে মুখ্যমন্ত্রী ও শিক্ষামন্ত্রীর সঙ্গে আলোচনা করেই। পরিস্থিতি সামলাতে শেষ পর্যন্ত অ্যাডমিট কার্ড ছাড়াই পরীক্ষায় বসার অনুমতিও দেওয়া হয় শিক্ষামন্ত্রীর নির্দেশে। ফলে পরীক্ষার্থীর সংখ্যা না জেনেই এবারের উচ্চ মাধ্যমিক শুরু করে দিতে হল সংসদকে।\nঅন্যান্যবার সাধারণত ফর্ম ফিলাপের ক্ষেত্রে ছাত্র ছাত্রী বা স্কুলের ছোট খাট ভুলের জন্য অ্যাডমিট কার্ড না পেলে সেই পরীক্ষার্থীদের বিশেষ ভাবে অ্যাডমিট দেওয়ার ব্যবস্থা করত সংসদ। এবছর এই সব পরীক্ষার্থীদের পাশাপাশি যারা ফর্ম ফিলাপ করেনি তাদেরও পরীক্ষায় বসার সুযোগ দিল সংসদ। শিক্ষামন্ত্রীর নির্দেশে পরীক্ষার আগের রাতে এই ঘোষণা করল সংসদ।\nমঙ্গলবার গোটাদিনই সংসদ অফিসে ছিল এই দুই ধরণের পরীক্ষার্থীর ভিড়। কেউ ভোর সাড়ে চারটে কেউবা ভোর ছটা থেকে সংসদ অফিসে ভিড় জমিয়ে ছিলেন। কিন্তু দিনের শেষে রাত একটাতেও অনেকে অ্যাডমিট কার্ড হাতে পেলেন না।\nযাদের মধ্যে নির্দিষ্ট সময় ফর্ম ফিলাপ করেছেন এমন পরীক্ষার্থীর সংখ্যাও কিছু কম নয়। অন্যান্যবার এই সব ছাত্ররা সাধারণত কাউন্সিলের পুনর্বিবেচনার ফলে পরীক্ষায় বসতে পারেন। কিন্তু সংসদের তাত্ক্ষণিক সিদ্ধান্তের জেরে পরীক্ষায় বসার সুযোগ এই সব ছাত্রছাত্রীদেরও হাত ছাড়া হয়ে যাচ্ছিল। শেষ পর্যন্ত এক প্রকার পিঠ বাঁচাতে আর মান রক্ষা করতে নতুন নির্দেশ দেয় সংসদ। মাঝরাতে শিক্ষামন্ত্রীর তরফে বলা হয় যারা এনরোলমেন্ট ফর্ম ফিলাপ করেছেন কিন্তু অ্যাডমিট কার্ড পাননি তাঁরা পরীক্ষার হলে রেজিস্ট্রেশন সার্টিফিকেট দেখালেই পরীক্ষায় বসার সুযোগ পাবেন। রাত একটা নাগাদ সিদ্ধান্ত জানিয়ে দেওয়া হয় পরীক্ষার্থীদের।\nনজিরবিহীন ভাবে পরীক্ষায় বসতে দেওয়ার এই অভিনব সিদ্ধান্তে হতবাক অনেকেই। প্রশ্ন উঠছে যখন ফর্ম ফিল আপ করা সব পরীক্ষার্থীকে অ্যাডমিট কার্ড দেওয়ার ক্ষমতা ছিলনা সংসদের তখন ফর্ম ফিলাপ করেনি এমন ছাত্রদের দায়িত্ব সংসদ কি ভাবে নিল। প্রশ্ন উঠছে সংসদের পরিকাঠামো নিয়েও। যারা রেজিস্ট্রেশন সার্টিফিকেট নিয়ে পরীক্ষার হলে যাবেন তাদের প্রশ্নপত্র এবং খাতা দেওয়া সম্ভব হবে তো?\nসংসদের দাবি, বিষযটি ইতমধ্যেই বিভিন্ন স্কুলতে জানিয়ে দেওয়া হয়েছে। কিন্তু শেষ মুহূর্তের এই সিদ্ধান্ত কয়েক হাজার স্কুলের পক্ষে মানা সম্ভব হবে তো? আর এনরোলমন্ট ফর্ম ফিলাপ করাই যদি পরীক্ষায় বসার মূল শর্ত হয় তাহলে কেন পরীক্ষার আগের দিনটা অ্যাডমিট পাওয়ার জন্য বহু ছাত্রকে নষ্ট করতে হল ?\nসবমিলিয়ে অ্যাডমিট কার্ড ছাড়াই পরীক্ষায় বসতে দেওয়ার অভিনব নির্দেশ কি কি শুধুই ছাত্রস্বার্থে নাকি সংসদের নিজের পিঠ বাঁচাতে তা নিয়ে ইতিমধ্যেই কৌতুহল তৈরি হয়েছে।\nFirst Published: Wednesday, March 13, 2013 - 23:13


তবে কি এটাই ইরানি বিজ্ঞানীকে হত্যার সম্ভাব্য মোটিভ? | 592398|| Bangladesh Pratidin\nপ্রকাশ : ৩০ নভেম্বর, ২০২০ ১০:০৮\nআপডেট : ৩০ নভেম্বর, ২০২০ ১০:২৪\nশুক্রবার ইরানের রাজধানী তেহরানের কাছে গুপ্ত হামলায় নিহত হন দেশটির পরমাণু বিজ্ঞানী মোহসেন ফাখরিজাদেহ। হত্যাকাণ্ড ঘটনাতে প্রথমে বিস্ফোরক বোঝাই একটি গাড়ি দিয়ে কৌশলে থামানো হয় মোহসেন ফাখরিজাদের গাড়ি। এরপর দ্রুত আরেকটি গাড়ি থেকে এক দল বন্দুকধারী বেরিয়ে এসে গুলি ছুড়ে ওই বিজ্ঞানীর মৃত্যু নিশ্চিত করে এবং পালিয়ে যায়।\nকিন্তু কী কী উদ্দেশ্য রয়েছে এই হত্যাকাণ্ডের পেছনে?\nইরানের বিজ্ঞানী মোহসেন ফাখরিজাদে হত্যাকাণ্ডের পেছনে সম্ভাব্য দুটো মোটিভ বা উদ্দেশ্য কাজ করছে বলে এখন পর্যন্ত মনে হচ্ছে।\nপ্রথমত, যুক্তরাষ্ট্রের জো বাইডেন সরকারের সাথে ইরানের সম্পর্ক ভালো হওয়ার যেকোনও সম্ভাবনা নষ্ট করা।\nদ্বিতীয়ত, ইরানকে বদলা নিতে উস্কানি দেওয়া।\nমোহসেন ফাখরিজাদের হত্যাকাণ্ডের পর তার প্রথম বক্তব্যে ইরানের প্রেসিডেন্ট হাসান রুহানি মন্তব্য করেন, “শত্রুরা গত কয় সপ্তাহ ধরে দুশ্চিন্তার মধ্যে রয়েছে।”\nতিনি বলেন, “তারা বুঝতে পারছে, বিশ্বের পরিস্থিতি বদলে যাচ্ছে এবং হাতের বাকি সময়টায় তারা এই অঞ্চলে একটি অস্থিরতা তৈরির চেষ্টা তারা চালিয়ে যাচ্ছে।”\nসন্দেহ নেই যে “শত্রু” বলতে রুহানি যুক্তরাষ্ট্রের ট্রাম্প সরকার, ইসরায়েল এবং সৌদি আরবকে বুঝিয়েছেন।\nমধ্যপ্রাচ্যের রাজনীতিতে পরিবর্তনের যে জোয়ার শুরু হয়েছে তা নিয়ে ইসরায়েল এবং সৌদি আরব উদ্বিগ্ন। জো বাইডেন ক্ষমতা নেওয়ার পর তার সম্ভাব্য প্রভাব নিয়ে এই দুই দেশ চিন্তিত।\nতার নির্বাচনী প্রচারণার সময় বাইডেন পরিষ্কার করে দিয়েছেন যে তিনি ইরানের সাথে করা পারমাণবিক চুক্তিতে ফিরে যেতে চান। ২০১৫ সালে বারাক ওবামা সরকার এই চুক্তির প্রধান উদ্যোক্তা ছিলেন। কিন্তু ডোনাল্ড ট্রাম্প ২০১৮ সালে একতরফাভাবে চুক্তি থেকে আমেরিকাকে প্রত্যাহার করে নেন।\nবিভিন্ন রিপোর্টে আরও বলা হয়েছে, নিওমে ওই বৈঠকে ইসরায়েলের সাথে এখনই কূটনৈতিক সম্পর্ক স্থাপনে নেতানিয়াহু যুবরাজ মোহাম্মদ বিন সালমানকে রাজি করাতে পারেননি। অবশ্য সৌদি পররাষ্ট্রমন্ত্রী এমন কোনও বৈঠক হওয়ার কথা অস্বীকার করেছেন।\nযুবরাজ মোহাম্মদ বিন সালমান এবং প্রধানমন্ত্রী নেতানিয়াহুর বৈঠকের পরদিনই সোমবার যখন ইয়েমেনের ইরান সমর্থিত হুথি বিদ্রোহীরা জেদ্দায় একটি তেলের স্থাপনায় ক্ষেপণাস্ত্র হামলা চালায়, যেটিকে সৌদি আরব হয়তো বদলা নেওয়ার একটি সুযোগ হিসাবে দেখছে।\nওই ক্ষেপণাস্ত্র হামলার পর ইরানের কট্টরপন্থী মিডিয়ায় ঢাক-ঢোল বাজিয়ে প্রচার করা হয়, “হুথিরা কুদস-২ (ইরানে তৈরি) দূরপাল্লার ক্ষেপণাস্ত্র হামলা চালিয়েছে।” ইরানের সরকার সমর্থক সংবাদ সংস্থা মেহের লেখে, “এই ক্ষেপণাস্ত্র হামলা একটি কৌশলগত পদক্ষেপ। সৌদি-ইসরায়েল বৈঠকের পর ওই দুই দেশকে একটি সতর্ক বার্তা দেওয়া হল যে ইরানের বিরুদ্ধে যেন কিছু করার আগে তারা যেন দশবার ভাবে।”\nওই ক্ষেপণাস্ত্র হামলা নিয়ে সৌদির ক্ষোভের প্রতি সমর্থনও জানিয়েছে যুক্তরাষ্ট্র। সূত্র: বিবিসি


রাজীব স্মরণ রাহুল নয়, আবেগ জাগালেন সনিয়াই « বেনাপোল বিডি\nরাজীব স্মরণ রাহুল নয়, আবেগ জাগালেন সনিয়াই\nতাঁর নেতৃত্ব নিয়ে প্রশ্ন উঠছে দলের অন্দরে। তা রুখতেই রাজীব গাঁধীর মৃত্যুবার্ষিকীকে কেন্দ্র করে ফের আবেগ জাগিয়ে তোলার চেষ্টা করছেন কংগ্রেস নেতৃত্ব। কিন্তু মৃত্যুবার্ষিকীতে যুব কংগ্রেসের অনুষ্ঠানে দেখাই গেল না রাহুল গাঁধীকে।\nরাজীবের মৃত্যুবার্ষিকীতে এ বার সকালের পাশাপাশি রাতেও অনুষ্ঠান হয়েছে তাঁর স্মারক বীরভূমিতে। সেই দু’টি অনুষ্ঠানে ছিলেন রাহুল। কিন্তু এর পাশাপাশি ইন্দিরা গাঁধী স্টেডিয়ামে দলের যুব সংগঠনের অনুষ্ঠানে থাকার কথা ছিল সনিয়া ও রাহুলের। কিন্তু সেখানে রাহুল আসেননি।\nফলে প্রশ্ন উঠে যায়, বিভিন্ন রাজ্যের বিধানসভা ভোটে ধাক্কা খেয়ে রাহুল কি ফের আড়ালে চলে গেলেন? দলের নেতারা অবশ্য দাবি করেছেন, কংগ্রেস সহ-সভাপতির শরীর ভাল নেই। সোমবার থেকে তিনি দলীয় কাজকর্ম শুরু করবেন। ভোটের ফলের ময়নাতদন্ত করবেন রাজ্যের নেতাদের নিয়ে। ছেলের অনুপস্থিতিতে সনিয়াকেই যুব কংগ্রেসের অনুষ্ঠানে রাজীবের আদর্শের কথা বলতে হয়েছে। রাজীব-আবেগে দলের কর্মীদের চাঙ্গা করার চেষ্টা করেছেন কংগ্রেস সভানেত্রী। মোদী সরকার তথা বিজেপির বিরুদ্ধে লড়াইয়ে কংগ্রেস কর্মীদের মনোবল বাড়াতে বলেছেন, ‘‘ঘৃণা ও সন্ত্রাসের রাজনীতি করা লোকেরা আমাদের ক্ষমতাচ্যুত করেছে। কিন্তু ওরা রাজীব গাঁধীর আদর্শ ছিনিয়ে নিতে পারবে না।’’\nরাহুল ওই অনুষ্ঠানে না আসায় স্পষ্টতই হতাশ কংগ্রেস নেতাদের একাংশ। ঘরোয়া আলোচনায় তাঁরা জানাচ্ছেন, বীরভূমি রাজনৈতিক বক্তৃতার জায়গা নয়। কিন্তু যুব কংগ্রেসের অনুষ্ঠানে দলীয় কর্মীদের চাঙ্গা করার সুযোগ পেতেন কংগ্রেস সহ-সভাপতি। কিন্তু সেখানেই তাঁর দেখা পাওয়া গেল না।\nরাজীব আবেগ জাগিয়ে তোলার চেষ্টা অবশ্য দলে তরজা ঠেকাতে পারেনি। দলের অস্ত্রোপচারের প্রয়োজনের কথা বলে বিতর্ক তৈরি করেছিলেন দিগ্বিজয় সিংহ। আজ যুব কংগ্রেসের সভাপতি অমরেন্দ্র রাজা ব্রার যুক্তি দিয়েছেন, ‘‘কোনও অস্ত্রোপচার, ময়নাতদন্তের দরকার নেই। ভুল মেনে নিয়ে আরও পরিশ্রম করতে হবে।’’ তবে তিনিও মেনে নিয়েছেন, অক্ষম লোকদের বাড়ি পাঠিয়ে সক্ষমদের দায়িত্ব দেওয়া প্রয়োজন। কিছুটা সুর বদলেছেন দিগ্বিজয়ও। এ দিন তিনি বলেন, ‘‘আমি অস্ত্রোপচারের কথা বলায় অনেকে আপত্তি তুলেছিলেন। কিন্তু দলের প্রয়োজনে তরুণদের হাতে ক্ষমতা তুলে দেওয়াটাই দরকার।’’ কংগ্রেস নেতৃত্বের তরফে বোঝানোর চেষ্টা হচ্ছে, দিগ্বিজয় আসলে দ্রুত রাহুলের হাতে দায়িত্ব দেওয়ার কথাই এ দিন বলেছিলেন।\nযুব কংগ্রেস সভাপতি অমরেন্দ্রও অবশ্য বিধানসভা ভোটে খারাপ ফলের জন্য রাহুলকে দায়ী করতে রাজি নন। তাঁর যুক্তি, রাহুল রাজ্যের বিষয়ে নাক গলান না। প্রদেশ কংগ্রেস ও স্থানীয় নেতারাই ভোটের রণকৌশল ঠিক করেছেন।\nএই তরজার মধ্যেই ফের পরিবারতন্ত্র নিয়ে খোঁচা দিয়েছেন অরুণ জেটলি। তাঁর যুক্তি, প্রধানমন্ত্রীর গদিকে নিজের অধিকার ভেবে ফেলছে নেহরু-গাঁধী পরিবার। কিন্তু বাস্তবে নেহরু-ইন্দিরার মাপের নেতা না থাকাতেই কংগ্রেসে সঙ্কট তৈরি হচ্ছে। জেটলি বলেছেন, ‘‘পরিবারতন্ত্র মনের বোঝা হয়ে দাঁড়ায়। পরিবার না থাকলে প্রাসঙ্গিকতা থাকে না। পরিবার থাকলে তা পিছুটান হয়ে দাঁড়ায়। এটাই এখন কংগ্রেসের সমস্যা।’’\nকলকাতায় বাঙালির বেশে পরিণীতি চোপড়া!\nগরমের রেকর্ডে টপ টেনে ঢুকল ভারত, দেখুন উষ্ণতমদের সেই তালিকা


ড. ওয়াজেদ মিয়ার মৃত্যুবার্ষিকী উপলক্ষে রাষ্ট্রপতির বাণী – Bangali Kantha\nড. ওয়াজেদ মিয়ার মৃত্যুবার্ষিকী উপলক্ষে রাষ্ট্রপতির বাণী\nআপডেট টাইম : May, 8, 2016, 3:54 pm\nরাষ্ট্রপতি মোঃ আবদুল হামিদ বিশিষ্ট পরমাণু বিজ্ঞানী ড. এম এ ওয়াজেদ মিয়ার (সুধা মিয়া) ৭ম মৃত্যুবার্ষিকী উপলক্ষে নিম্নোক্ত বাণী প্রদান করেছেন।\n“আন্তর্জাতিক খ্যাতিসম্পন্ন বিশিষ্ট পরমাণু বিজ্ঞানী ড. এম এ ওয়াজেদ মিয়ার (সুধা মিয়া) ৭ম মৃত্যুবার্ষিকীতে আমি তাঁর স্মৃতির প্রতি গভীর শ্রদ্ধা জানাই।\nবিশিষ্ট পরমাণু বিজ্ঞানী ড. এম এ ওয়াজেদ মিয়া আণবিক গবেষণার ক্ষেত্রে উল্লেখযোগ্য অবদান রেখে গেছেন। তিনি বাংলাদেশ আণবিক শক্তি কমিশনের চেয়ারম্যানসহ বিভিন্ন পদে দায়িত্ব পালন করেন এবং ১৯৯৯ সালে অবসর গ্রহণ করেন। তাঁর গবেষণা কর্মের পরিধি ছিল বিস্তৃত।\nতিনি তাঁর মেধা, মনন ও সৃজনশীলতা দিয়ে জনগণের কল্যাণে যে কাজ করে গেছেন জাতি তা গভীর শ্রদ্ধার সাথে স্মরণ করে। ড. এম এ ওয়াজেদ মিয়া তাঁর কর্মের জন্য শুধু আমাদের কাছে নন, ভবিষ্যৎ প্রজন্মের কাছে অনুপ্রেরণার উৎস হিসেবে বেঁচে থাকবেন। বিজ্ঞানমনস্ক জাতি গঠনে ড. ওয়াজেদ মিয়ার আদর্শ নতুন প্রজন্মের পাথেয় হয়ে থাকবে বলে আমার দৃঢ় বিশ্বাস।\nড. ওয়াজেদ বিজ্ঞান গবেষণার পাশাপাশি জাতীয় রাজনীতিতে নীরবে গুরুত্বপূর্ণ ভূমিকা রেখে গেছেন। ষাটের দশকে তিনি ছাত্রলীগের সাথে সম্পৃক্ত হন। ১৯৬২ সালে আইয়ূব খানের সামরিক শাসনের বিরুদ্ধে আন্দোলন করতে গিয়ে তিনি গ্রেফতার হন এবং কিছু দিন জেল খাটেন। ১৯৬৭ সালের ১৭ নভেম্বর জাতির পিতার জ্যেষ্ঠ কন্যা শেখ হাসিনার সাথে তিনি বিবাহ বন্ধনে আবদ্ধ হন।\n১৯৭১ সালে মহান মুক্তিযুদ্ধকালীন চরম অনিশ্চয়তার মধ্যে তিনি বঙ্গবন্ধুর পরিবারের পাশে থেকে তাঁদের সাহস ও শক্তি যুগিয়েছেন। বিজ্ঞান শিক্ষা, গবেষণা ও রাজনীতিতে ড. ওয়াজেদ মিয়ার অবদান বর্তমান ও ভবিষ্যৎ প্রজন্মের জন্য অনুকরণীয় হয়ে থাকবে বলে আমার বিশ্বাস।\nআমি তাঁর বিদেহী আত্মার মাগফিরাত কামনা করি ।


বিয়ের পিঁড়িতে বসছেন শ্রদ্ধা কাপুর! - দেশ রিপোর্ট\nপ্রচ্ছদ/ বিনোদন/বিয়ের পিঁড়িতে বসছেন শ্রদ্ধা কাপুর!\nচারিদিকে বিয়ের মরশুম। সোনমের রাজকীয় বিয়ের সাক্ষী থাকল গোটা বলিউড। এখন নজর দীপিকার দিকে। এ বছরের প্রথম দিক থেকেই বলিউডে ছড়িয়েছে দীপিকা-রণবীরের বিয়ের গুঞ্জন। চলতি বছরের শেষের দিকেই নাকি বিয়ে করতে চলেছেন ‘রামলীলা’ জুটি। তবে হালফিলে এই রিউমার ছাপিয়ে শিরোনামে উঠে এলও আরেক বলি-ডিভা শ্রদ্ধা কাপুরের বিয়ের খবর।\nনা এবছর শ্রদ্ধার বিয়ের কোনও খবর নেই। তবে সম্প্রতি অভিনেত্রীর বাবার মন্তব্য সারা ফেলে দিয়েছে চারিদিকে। এক সাক্ষাৎকারে শক্তি কাপুর বলেন, “নিজের পছন্দের মানুষকেই বিয়ে করতে পারে শ্রদ্ধা”৷ তবে কি শ্রদ্ধার জীবনেও বাজতে শুরু করল ওয়েডিং বেলস, সেটাই এখন কৌতূহলের বিষয়।\nসম্প্রতি অভিনেতা শক্তি কাপুর নিজের মেয়ের বিয়ের পরিকল্পনার বিষয় খুলে কথা বললেন মিডিয়ার সঙ্গে৷ একটি সাক্ষাৎকারে তিনি জানান, “প্রত্যেক বাবাই চায় তাঁর মেয়ের বিয়ে কোন ভালো পুরুষের সঙ্গে হোক৷ ভালো পরিবারে হোক৷ কিন্তু আমার ব্যক্তিগত মতামত জানতে চাইলে আমি বলব, আমাদের অর্থাৎ অভিভাবকদের নিজেদের সন্তানদের একটু স্বাধীনতা দেওয়া উচিত৷ নিজের জীবনসঙ্গীকে বেছে নেওয়ার দায়িত্বটা তাদের ওপরেই ছাডা় দরকার।” এরপরই তিনি তাঁর ইচ্ছার সম্বন্ধে বললেন, “এখন শ্রদ্ধা নিজের কেরিয়ার নিয়ে খুবই ব্যস্ত৷ ও যখনই আমাদের সঙ্গে বিয়ের প্ল্যান নিয়ে আলোচনা করবে, আমরা জানিয়ে দেব যে ওর যাকে পছন্দ ও তাকেই বিয়ে করতে পারে৷ কোনও নিষেধাজ্ঞা নেই এতে৷”\nআপাতত নায়িকা তাঁর আপকামিং প্রজেক্ট ‘সাহু’ নিয়ে বিজি। প্রভাসের বিপরীতে অভিনয় করবেন এই অ্যাকশন-থ্রিলার ফিল্মে ৷ পাশাপাশি সাইনা নেহওয়ালের বায়োপিকে হায়দ্রাবাদে নিজের ট্রেনিংও চালিয়ে যাচ্ছেন তিনি৷এই দু’টি ছবির কাজ শেষ হলে রাজকুমার রাওয়ের সঙ্গে ‘স্ত্রী’ ছবির প্রস্তুতি নেবেন।


বাংলা ছেড়ে যাঁরা পাকিস্তান-চিন গিয়েছেন তাঁদের ঘিরে বড় পদক্ষেপ কেন্দ্রের! নজরে রাজ্যের কোন এলাকা - Bengali Oneindia\n| Updated: Tue, Feb 11, 2020, 9:51 [IST]\nবাংলার বুকে এবার বড়সড় পদক্ষেপের পথে হাঁটতে চলেছে কেন্দ্র। প্রায় ২,৭৬৪ টি সম্পত্তি বিক্রির কাজ শুরু করতে চলেছে মোদী সরকার। ইতিমধ্যেই কোন কোন সম্পত্তি বিক্রি হবে , তা নিয়ে তালিকা গঠন করতে শুরু করেছে 'শত্রু সম্পত্তি' র দফতর। একনজরে দেখে নেওয়া যাক গোটা পরিস্থিতি।\n' শত্রু সম্পত্তি' আসলে কী?\n'শত্রু সম্পত্তি' বলতে বোঝায় সেই সমস্ত সম্পত্তি যা দেশভাগের সম. , যাঁরা দেশ ছেড়ে চলে গিয়েছেন অন্যদেশে তাঁদের পড়ে থাকা সম্পত্তি। আরও বিস্তারিতভাবে বললে বলা যায়, ১৯৬৫ সালে ও ১৯৭১ এর যুদ্ধে যাঁরা ভারত ছেড়ে তৎকালীন 'পাকিস্তান'মুখী হয়েছিলেন তাঁদের সম্পত্তি যেমন এই তালিকার আওতায় থাকবে, তেমনই ১৯৬২ সালের ভারত-চিনের যুদ্ধের সময় যাঁরা ভারত ছেড়ে অন্যত্র চলে গিয়েছেন তাঁদের সম্পত্তিও এই তালিকায় থাকবে।\nশত্রুর সম্পত্তি নিয়ে কেন্দ্রের অবস্থান\n১৯৬৮ এনিমি প্রপার্টি অ্যাক্ট -এ সংশোধনী আনা হয়েছে ২০১৭ সালে। ওই একই বছরে ১৯৭১ সালের পাবলিক প্রেমিসেস সংক্রান্ত অ্যাক্টেও সংশোধনী আনা হয়। সেই সময় মোদী সরকারের তত্ত্বাবধানে সিদ্ধন্ত গৃহিত হয় যে ,১৯৬২, ১৯৬৫, ১৯৭১ সালে যাঁরা দেশ ছেড়ে চলে গিয়েছেন, তাঁদের স্থাবর সম্পত্তিতে কোনও অধিকার আর তাঁরা ফলাতে পারবেন না। এই সম্পত্তি 'শত্রুর সম্পত্তি' হিসাবে বিবেচিত হবে।\nঅমিত শাহের পদক্ষেপ\n২০১৯ সালের লোকসভা ভোটে জয় লাভ করে স্বরাষ্ট্রমন্ত্রকের মসনদে বসেন অমিত শাহ। অমিত শাহ এই মসনদ দখল করতেই কাশ্মীর থেকে ৩৭০ ধারা অবলুপ্তি সহ একাধিক পদক্ষেপ নেন। এরপর তিনি একটি প্যানেল গঠন করেন। যে প্যানেলকে দেশের ৯,৪০০ টি শত্রু সম্পত্তি বিক্রির দায়িত্ব দেওয়া হয়। মনে করা হচ্ছে, এই বিক্রি থেকে ১ কোটি টাকা আয় হবে ।\nসম্পত্তি ঘিরে পদক্ষেপ\nজানা গিয়েছে এই শত্রু সম্পত্তি বিক্রির ক্ষেত্রে পাইলট প্রজেক্ট শুরু হচ্ছে বাংলা থেকে। আর তার শুরুতেই যে সম্পত্তি ঘিরে কোনও আইনি জটিসলতা নেই সেই সমস্ত সম্পত্তির দিকেই বিক্রির বিষয়ে এগিয়ে যাবে সংশ্লিষ্ট দফতর। প্রসঙ্গত, কেন্দ্রের রিপোর্ট বলছে, এমন বহু সম্পত্তিতে গ্রাস বসিয়েছে কর্পোরেট হাউস । আবার বহু জায়গায় এমন সম্পত্তিতে ভাড়াও বসিয়ে দেওয়া হয়েছে।\nনজরে মালদা ,মুর্শিদাবাদ\nজানা গিয়েছে, দেশ ছেড়ে যাঁরা ভিন দেশে গিয়েছিলেন যুদ্ধের সময়, তাঁদের মধ্যে অনেকেরই ভিটে-মাাটি ছিল মালদা ও মুর্শিদাবাদ। কেন্দ্রের রিপোর্ট বলছে, বাংলায় এখানেই সবচেয়ে বেশি 'শ্ক্র সম্পত্তি' রয়েছে। প্রসঙ্গত, এর আগে বেশ কয়েকটি শত্রু সম্পত্তি রাজ্যসরকারকে কেন্দ্র দিয়েছিল জনতার পরিষেবায় তা ব্যবহার করতে।\nwest bengal pakistan caa npr amit shah china war পশ্চিমবঙ্গ চিন পাকিস্তান যুদ্ধ\nEnemy Properties in Bengal to be Auctioned bY Centre.


ফাঁস হলো সোনাক্ষীর প্রাক্তন প্রেমিকের ছবি! - MysmsBD.Com Login Sign Up HomeSms ZoneTube Home › বিনোদন ডেস্ক › বিবিধ বিনোদন › ফাঁস হলো সোনাক্ষীর প্রাক্তন প্রেমিকের ছবি! ফাঁস হলো সোনাক্ষীর প্রাক্তন প্রেমিকের ছবি!In বিবিধ বিনোদন - Jul 18 at 12:51pm সোনাক্ষী সিনহা ব্যক্তিগত এবং পেশাদার জীবন সম্পূর্ণ ভিন্ন ধারায় নিয়ে চলেন। তাই বলিউডের অনেক নায়ক বা নায়িকারই ব্যক্তিগত জীবন সম্পর্কে মিডিয়ায় নানা কথা চাউর হলেও তার প্রেম বা ব্যক্তিগত জীবন সম্পর্কে খুব একটা আলোচনা সংবাদমাধ্যমে হয় না।\nকিন্তু তার পরেই দু’জনের মধ্যে প্রবল সমস্যা তৈরি হয়। একসময়ে নাকি রীতিমতো ঝগড়া হয়েছিল দু’জনের। তার পরেই দু’জনে নিজেদের রাস্তা বেছে নেন। পরে টেলিভিশন অভিনেত্রী মেঘা গুপ্তাকে বিয়ে করেন আদিত্য। Facebook Twitter Googleplus Pint Anik Sutradhar Posts 6742 Post Views 479 Related আরও দেখুন অন্যান্য ক্যাটাগরি কে বুকে ওড়না দিল,না দিল তাতে আপনাদের কী: শবনম! 13 minutes ago 36 অমিতাভ, শাহরুখদের পিছনে ফেলে দিলেন কপিল শর্মা!2hours ago 104 অনেকটা বাধ্য হয়ে চলচ্চিত্র থেকে বিদায় নিয়েছি: শাকিল!4hours ago 333 শালুকের মতো আমিও খুব ডানপিটে : প্রাপ্তি!4hours ago 91 বিরাট কোহলি নন, তাহলে ‘কফি উইথ করণ’-এ কার সঙ্গে আসছেন অনুষ্কা শর্মা?6hours ago 175 প্রেমিক অরল্যান্ডোর সঙ্গে বাগদান সারলেন কেটি!6hours ago 61 সংগীতশিল্পী অনুপমের কল্যাণের প্রথম ব্রেকআপ ক্লাস এইটে!7hours ago 87 ভারতে নোট বাতিল, সংগীতশিল্পী অনুপমের প্রতিক্রিয়া!7hours ago 66 পাঠকের মন্তব্য (0)Please login To write comment


কৃত্রিম বৃষ্টি : প্রকৃতি যখন হাতের নাগালে [৩- শেষ পর্ব] - বিজ্ঞান ব্লগ\nবিজ্ঞান ব্লগ > ব্লগ > পরিবেশ > পরিবেশ ও প্রকৃতি > কৃত্রিম বৃষ্টি : প্রকৃতি যখন হাতের নাগালে [৩- শেষ পর্ব]\nPosted by লিখেছেন Md. Monirul Hoque October 11, 2015 পড়তে 8 মিনিট লাগবে\n[২য় পর্বের পর থেকে]\nনানা কাজে নানা দিকে ব্যবহারঃ\nকোনো একটি এলাকায় কৃত্রিম বৃষ্টি সে এলাকার বার্ষিক বৃষ্টির ১০%-২০% বৃষ্টি বৃদ্ধি করতে পারে। ফসল নেই এমন সময়ে অধিক বৃষ্টি হলে ঐ দৃষ্টিকোণ থেকে খুব বেশি লাভ নেই। ফসলের প্রয়োজনে ৫% বৃষ্টিই পর্যাপ্ত! সময়মতো অল্প বৃষ্টিপাত দিয়েই ভাল ফসল ফলিয়ে নেয়া যায়। এই প্রক্রিয়ায় বন্ধ্যা জমি মানে যে সকল জমিতে পানির অভাবে কখনোই ফসল করা হয় না এমন জমিতেও ফসল ফলানো সম্ভব। আবার কিছু কিছু এলাকায় এটি ভাল ফলাফল নাও বয়ে আনতে পারে। মানুষ এখনো পরিপূর্ণভাবে প্রকৃতিকে পুরোপুরি নিয়ন্ত্রণ করা শিখে নিতে পারে নি।\nদুর্যোগ নিয়ন্ত্রণে কৃত্রিম প্রভাবনঃ\nমাঝে মাঝে এমনও শোনা যায় কৃত্রিম বৃষ্টিপাত প্রক্রিয়া ব্যবহার করে ঘূর্ণিঝড় হারিকেনের মতো প্রাকৃতিক দুর্যোগ সামাল দেয়ার চেষ্টা করা হবে। ঘূর্ণিঝড় এলাকায় প্রচুর মেঘ থাকে, থাকে নিম্নচাপও। যখন সে ঘূর্ণিঝড় তার প্রবল শক্তি নিয়ে লোকালয়ে আঘাত করে তখন ক্ষয়ক্ষতির শেষ থাকে না। এমন অবস্থায় সেখানকার ঘূর্ণিঝড়ের মাঝে ক্লাউড সীডিং প্রক্রিয়া ব্যবহার করে ঘূর্ণিঝড়কে এলোমেলো করে ফেলা যায়, তাহলে অল্পতেই ঘূর্ণিঝড় তার শক্তি হারিয়ে ফেলবে, ফলে ধ্বংস করতে পারবে কম। ঘূর্ণিঝড়, সাইক্লোন, টাইফুন মূলত একই জিনিস। এরা দারুণ গাণিতিক নিয়ম মেনে থাকে। ঘূর্ণিঝড়ের মূল অক্ষের মেঘগুলোকে যদি বৃষ্টিতে রূপান্তরিত করে ফেলা যায় তাহলে এটা যেন অনেকটা ভিত্তি হীন, খুটিহীন হয়ে পড়ে। [ঘূর্ণিঝড়ের অক্ষ কী, মূল শক্তি কোন জায়গায় ইত্যাদি খুঁটিনাটি জানতে পড়ুন “ঘূর্ণিঝড় কেন হয়” নামের লেখাটি।]\nচিত্র: ক্লাউড সীডিং প্রক্রিয়া ব্যবহার করে যেভাবে হারিকেন/টাইফুন/ঘূর্ণিঝড়কে নিষ্ক্রিয় করে ফেলা যেতে পারে।\nএমনটাতে সফল হতে পারলে অসম্ভব শক্তিশালী এক প্রাকৃতিক দুর্যোগকে সামাল দেয়া যাবে, নিয়ন্ত্রণ করা যাবে। কিন্তু মানুষ এখনো আশানুরূপ সফলতা অর্জন করতে পারেনি। আমেরিকার সামরিক বাহিনী কর্তৃক কয়েকবার চেষ্টা করা হয়েছে, কিন্তু তাতে আশানুরূপ ফলাফল পাওয়া যায় নি। আর পাশাপাশি কিছু কৌশলগত সমস্যাও আছে। যেমন ঘূর্ণিঝড়ের যে বিশাল শক্তি তাতে বিমান নিয়ে গেলে কয়েক মিনিটের মাঝেই তাকে ধ্বংস স্তূপে পরিণত করে ফেলতে পারে, নির্ঘাত মারা যেতে পারে চালক। দশ তলা বিশ তলা দালানই সে তুড়ি মেরে উড়িয়ে নিয়ে যেতে পারে আর এখানে তো সেটা মামুলি বিমান মাত্র! অবশ্য অনেক উপর থেকে ছিটিয়ে দেয়া যেতে পারে কিন্তু সেটা অনেক দূরে হয়ে যায়। তবে সে ক্ষেত্রেও বিকল্প ব্যবস্থা আছে। চালক-বিহীন বিমান বা ড্রোন ব্যবহার করা যেতে পারে। ঘূর্ণিঝড় নিয়ন্ত্রণের ড্রোন প্রযুক্তি কতটুকু ব্যর্থতা বা সফলতা আনতে পারবে সেটা ভবিষ্যতই বলে দিবে।\nগুরুত্বপূর্ণ ইভেন্ট ঝামেলাবিহীন রাখাঃ\nপ্রায় সময়ই দেখা যায় ক্রিকেট ফুটবল সহ খেলাধুলার বড় বড় ইভেন্ট ভেস্তে যায় বৃষ্টির কারণে। কত বারই দেখেছি বৃষ্টির কারণে ম্যাচ স্থগিত। কিংবা একদল ব্যাট করার পরে বৃষ্টি হবার কারণে অন্য দল ব্যাট করতে পারে না বা ক্রিকেটের জটিল জটিল নিয়মে খেলা সংকুচিত করে নানান হারা জেতার নানান শর্ত দিয়ে থাকে। আর দর্শক তো এত টাকা খরচ করে মাঠে যায় খেলা উপভোগ করতেই, জটিল হিসাব তো আর করতে যায় না। স্ক্রিনের পর্দায় যারা চোখ মেলে বসে থাকেন তারাও তো এমনটা আশা করেন না। এই ক্ষেত্রে কৃত্রিম বৃষ্টি একটা বিপ্লব বয়ে এনেছে। খেলার আগেই কিংবা ইভেন্টের আগেই যদি আশে পাশে থাকা মেঘকে বৃষ্টি আঁকারে নামিয়ে ফেলা যায় তাহলে খেলার মাঝে হুট করে বৃষ্টির ভয় থাকে না। খেলার মাঝে বৃষ্টি হতে গেলে তো মেঘ থাকা লাগবে, সেই মেঘই যদি আগে ভাগে নামিয়ে ফেলা হয় তবে পরে ইভেন্ট চলাকালীন সময়ে বৃষ্টি হয় না।\nবর্তমান কালে FIFA, Olympic গেমস সহ অন্যান্য বড় বড় ইভেন্টে এটি প্রয়োগ করা হয়। চীনে গত বেইজিং অলিম্পিক গেমসের উদ্বোধনী দিন ও সমাপনী দিনে এমন করে বৃষ্টি যাতে না হয় সেজন্য ক্লাউড সীডিং প্রক্রিয়া ব্যবহার করে কৃত্রিম ভাবে ব্যবস্থা নেয়া হয়েছিল। চীনে পৃথিবীর সবচে বেশি কৃত্রিম উপায়ে বৃষ্টি ঝরানো হয়। ভারতেও কৃত্রিম বৃষ্টি নিয়ে পরীক্ষা নিরীক্ষা হয়েছিল। মানুষের বসবাসের সকল মহাদেশেই ক্লাউড সীডিং প্রক্রিয়া ব্যবহার করা হয়। বাংলাদেশ কৃষিপ্রধান দেশ তাই বাংলাদেশেরও উচিৎ হবে কৃত্রিম বৃষ্টি প্রযুক্তি ব্যবহার করা।\nপরিবেশের উপর কৃত্রিম বৃষ্টির প্রভাবঃ\nপরিবেশের চলমান বাস্তুসংস্থান ভেঙ্গে তার কাছ থেকে জোর করে বৃষ্টি নামিয়ে আনলে তার একটা বিরূপ প্রভাব প্রকৃতিতে পড়েই। প্রকৃতির অংশ হিসেবে মানুষের উপরও এসে পড়ে সে বিরূপ প্রতিক্রিয়ার ফলাফল। একে তো বাস্তুসংস্থান বিঘ্নিত হয় তার উপর ছিটিয়ে দেয়া সিলভার আয়োডাইডের গুড়ো বৃষ্টির সাথে ধুয়ে পরে মাটিতেই পড়ে, মানুষের বসবাসের এলাকাতেও পড়ে। সিলভার আয়োডাইডের গুড়ো একবার দুইবার কোনো এলাকায় ছড়িয়ে পড়লে সামান্য বলে তেমন প্রভাব দেখা যায় না কিন্তু যখন বছর বছর কৃত্রিম বৃষ্টি নামিয়ে সিলভার আয়োডাইডের একটা প্রাবল্য তৈরি করে ফেলা হবে তখন পরিবেশ হয়ে যাবে দূষিত। মাটি হয়ে পড়বে দূষিত। গাছের উপর কিংবা পশুপাখির গায়ের উপর বৃষ্টির পানির সাথে যে সিলভার পড়বে তা সৃষ্টি করবে নানান ধরণের রোগ। অল্পতেই গাছের ছাল, পশু পাখির চামরা, চোখে ইত্যাদিতে সমস্যা দেখা দিতে পারে।\nআবার এক দিক থেকে যেমন এক দেশ/এলাকার কৃষি জমিতে দেবার জন্য বৃষ্টি নামিয়ে নেয়া হচ্ছে তেমনি অন্য এলাকার বৃষ্টি নষ্ট করা হচ্ছে। এতে কিছুটা অসঙ্গতিও আছে, ধরা যাক একজন ধনকুবেরের অনেকগুলো জমি কৃষি জমি আছে। সে তার জমির ভাল ফসলের জন্য বৃষ্টি নামিয়ে নিলো তাই অন্য দিকে তার পাশের অন্যান্য গরিব কৃষকের জন্য একটা অবিচার করা হয়ে যায়। গরীব কৃষক তো তার অল্প জমির জন্য বৃষ্টির পেছনে এত টাকা খরচ করতে পারবে না।\nযে দেশে একজন কৃষকের বেশি পরিমাণ জমিজমা থাকে না সে দেশে রাষ্ট্রীয়ভাবে কৃত্রিম বৃষ্টি নামানোর চেষ্টা করা হয়, যেমন চীন। চীন এমনকি বৃষ্টি নামানোর জন্য সামরিক বিমানের সর্বোচচ প্রযুক্তি ব্যবহার করে। চীন একাই প্রতি বছর ৫৫ বিলিয়ন টন কৃত্রিম বৃষ্টি নামায়। এতে করে পার্শ্ববর্তী দেশগুলো মেঘ বৃষ্টি হতে কিছুটা বঞ্চিত হচ্ছে। যদিও বৃহৎ পরিসীমায় এই হিসাব তেমন একটা হেরফের হয় না, তবেও এক রাজ্য ও অন্য রাজ্যে মেঘের কিছুটা হেরফের হতেই পারে।\nসামান্য কিছু সীমাবদ্ধতা আর সমস্যার কথা বাদ দিলে কৃত্রিম বৃষ্টি সব দিক থেকেই আশীর্বাদ। আর ভালো কিছু একটা করতে গেলে সামান্য কিচু খারাপ মেনে নিতেই হয়। এটা সকল প্রক্রিয়াতেই থাকে। কৃত্রিম বৃষ্টিকে আমরা সহজেই গ্রহণ করতে পারি।\nড্রাই আইস: কঠিনিত কার্বন ডাই অক্সাইড CO2 । প্রচণ্ড চাপে সংকুচিত করে কঠিনে রূপান্তরিত করা হয়। অত্যধিক ঠাণ্ডা, তাপমাত্রা হিমাঙ্কের নিচে ৭৬ ডিগ্রী সেন্টিগ্রেড। অত্যধিক শীতল বলে সাধারণত কোনো কিছুর হিমায়ন ঘটাতে ড্রাই আইস ব্যবহার করা হয়। যেমন আইসক্রিম বানাতে, পচনশীল খাবার সংগ্রহ করতে, হিমঘরে ইত্যাদিতে। এমনকি চিকিৎসাবিদ্যা প্রকৌশলবিদ্যায়ও এটি ব্যবহার করা হয় খুব। যেমন বড় কোনো নদীর মাঝে সেতু করা হবে কিংবা নদীর মাঝে/নীচে দিয়ে টানেল তৈরি করা হবে। এমতাবস্থায় টানেলের গর্তের জন্য কাদা খুঁড়বে কীভাবে? খুঁড়লে তো আবার আশে পাশের কাদা এসে আবার ভরে যাবে! কিংবা যে সুরঙ্গ করা হবে তা তো কাদার মাঝে অসম্ভব! এমন অবস্থায় কাদার চারিদিকে সুপরিবাহী পাইপের মাধ্যমে ড্রাই আইস কিংবা এরকম অতিশীতল রাসায়নিক ব্যবহার করা হয়। এতে করে ঠাণ্ডায় কাদা বরফের মত কঠিন হয়ে যাবে। কঠিন হবার পর সুরঙ্গ করতে আর কোনো সমস্যা থাকে না।\nসিলভার আয়োডাইড : সিলভার আয়োডাইড AgI বৈশিষ্ট্যে অনেকটা ড্রাই আইসের মতো। কৃত্রিমভাবে বৃষ্টি নামানোর ক্ষেত্রে ড্রাই আইস থেকেও বেশি উপযোগী। অত্যন্ত পানিপ্রেমী, এবং নিজেই বরফ কেলাসের মত আচরণ করতে পারে।\nচিত্র: সিলভার আয়োডাইডের গুড়ো।\nভিনসেন্ট শেইফার: জন্ম ৪ জুলাই ১৯০৬, মৃত্যু ২৫ জুলাই ১৯৯৩। একজন মার্কিন আবহবিদ ও রসায়নবিদ। তিনি মূলত কৃত্রিম বৃষ্টি নিয়ে গবেষণার জন্যই বিখ্যাত।\nঅবাক পৃথিবী : আব্দুল্লাহ আল মুতী; অনুপম প্রকাশনী।\nsumon suhan says:\nপ্রকৃতি তাহলে হাতের নাগালে! তবে কোন আবিষ্কারের সুফল-কুফল যতটা না বৈজ্ঞানিক ব্যপার তার চেয়ে এখানে রাজনৈতিক-অর্থনৈতিক সিদ্ধান্ত বেশি জড়িত। তাই বলে বিজ্ঞানকে সমাজ ও মানুষ থেকে একেবারে আলাদা করে দেখা উচিত নয়, মানুষের সামাজিক প্রেক্ষিতটাও খেয়াল রাখতে পারলে ভালো।\nপুনশ্চ: আমরা এই বৃষ্টি সিরিজটি একটি ই-বুক হিসেবে পেতে পারি?\nহ্যা ভাইয়া, বৃষ্টি নিয়ে একটি একটি সংগ্রহ করার জন্যই বৃষ্টি সিরিজের পর এই ‘কৃত্রিম বৃষ্টি’ সিরিজটি দিলাম। এটাকে ই-বুক করা যায়, তবে এখানে আরো একটু যোগ করবো। “বজ্রপাত” নিয়ে সামান্য একটু লেখা লিখে শেষ করে ফেলার ইচ্ছা আছে।\nবাহ! দারুণ হবে! বৃষ্টি কৃত্রিম বৃষ্টি বজ্রপাত’! বজ্রপাতকে ই-বইয়ের জন্য ‘অরিজিনাল’ হিসেবে রাখা যায়।\nআমি জানতে চাই কেন শীতকালে বৃষ্টি হয়।বৈজ্ঞানিক ভাবে ব্যাখ্যা দিন।


Patient died after four days of lungs transplant at Medica Super Speciality Hospital - Anandabazar\nPatient died after four days of lungs transplant at Medica Super Speciality Hospital\nLungs Transplant: ফুসফুস প্রতিস্থাপনের চার দিনের মাথায় মৃত্যু কলকাতার বেসরকারি হাসপাতালে\nকলকাতা ২৬ সেপ্টেম্বর ২০২১ ০৫:১৬\nরোগীর মনের জোর আর চিকিৎসকদের মিলিত প্রচেষ্টাতেই শুরু হয়েছিল লড়াইটা। কিন্তু ৯৬ ঘণ্টার মধ্যেই থমকে গেল তা!\nইএম বাইপাসের একটি বেসরকারি হাসপাতালে একমো সাপোর্টে থাকা, কোভিডে আক্রান্ত দীপক হালদারকে দিয়েই পূর্ব ভারতে ফুসফুস প্রতিস্থাপনের পথ চলা শুরু হয়েছিল। সোমবার রাত থেকে শুরু হয়ে মঙ্গলবার ভোর পর্যন্ত চলেছিল সেই অস্ত্রোপচার। কিন্তু শুক্রবার রাতে সেই মেডিকা সুপার স্পেশ্যালিটি হাসপাতালেই হৃদ্‌রোগে আক্রান্ত হয়ে মৃত্যু হল ৪৬ বছরের দীপকের।\nওই হাসপাতালে প্রায় ১০৬ দিন একমো সাপোর্টে ছিলেন তিনি। তাঁর চিকিৎসক দীপাঞ্জন চট্টোপাধ্যায় জানাচ্ছেন, ভর্তির সময়েই দেখা গিয়েছিল, দীপকের দু’টি ফুসফুসই মারাত্মক ভাবে ক্ষতিগ্রস্ত। একমো চালু করা হলেও ফুসফুসের উন্নতি হচ্ছিল না। বরং দু’মাসের মাথায় বুকের সিটি স্ক্যানে দেখা যায়, ফুসফুসে ফাইব্রোসিস হয়ে গিয়েছে। অর্থাৎ, ফুসফুসের নরম টিসুগুলি মোটা ও শক্ত হয়ে যাওয়ার ফলে সেখানে থাকা বাতাসের থলিগুলি ঠিক মতো কাজ করতে পারছিল না। দীপাঞ্জন বলেন, ‘‘সেই কারণেই ফুসফুস প্রতিস্থাপনের সিদ্ধান্ত নেওয়া হয়েছিল। অনেক লড়াইয়ের পরে কাজটি সম্পন্ন করাও সম্ভব হয়েছিল। কিন্তু অস্ত্রোপচারের পরে ৭২ থেকে ৯৬ ঘণ্টা সময়টা অত্যন্ত গুরুত্বপূর্ণ ছিল। তার মধ্যেই লড়াইটা থমকে গেল।’’\nদীপকের মৃত্যুর কারণ কী? তাঁর চিকিৎসায় যুক্ত থাকা একমো-বিশেষজ্ঞ, চিকিৎসক অর্পণ চক্রবর্তী জানালেন, করোনা রোগীদের ফুসফুস প্রতিস্থাপনের ক্ষেত্রে তিনটি বিষয় অত্যন্ত গুরুত্বপূর্ণ। প্রথমত, কোভিড রোগীদের ফুসফুস পুরো চুপসে গিয়ে চেস্ট ওয়ালের সঙ্গে সেঁটে থাকে। সেটিকে ছাড়িয়ে বার করা হলে চেস্ট ওয়ালে রক্তক্ষরণ হয়। দ্বিতীয়ত, ফুসফুসে দীর্ঘ দিন ধরে ফাইব্রোসিস থাকার ফলে হৃৎপিণ্ডে একটা চাপ তৈরি হয়। তৃতীয়ত, অন্যের অঙ্গ রোগীর শরীর প্রত্যাখ্যান করছে কি না, সেটাও দেখার বিষয়। অর্পণের কথায়, ‘‘প্রত্যাখ্যান দু’রকমের হয়। একটি হয় অস্ত্রোপচারের পরে একেবারে প্রথম দিকে। আর একটি হয় পরের দিকে, অর্থাৎ দুই থেকে চার সপ্তাহ পরে। দীপকের ক্ষেত্রে রক্তক্ষরণের সমস্যাটি অনেক বেশি ছিল। কারণ, দীর্ঘ দিন ধরে মারাত্মক সংক্রমণে আক্রান্ত হয়ে ওঁর নিজস্ব রক্ততঞ্চন ক্ষমতা অনেক কমে গিয়েছিল।’’\nচিকিৎসকেরা জানাচ্ছেন, এ দেশে প্রতি মাসে ১০-১২টি ফুসফুস প্রতিস্থাপন হয়। তবে সেই রোগীরা করোনায় আক্রান্ত নন। ফুসফুস কর্মক্ষমতা হারানোয় অক্সিজেন নিয়ে বেঁচে রয়েছেন, এমন রোগী।\nঅর্পণ বলছেন, ‘‘এখনও পর্যন্ত পাওয়া সারা দেশের তথ্য থেকে জানা যাচ্ছে, ওই সমস্ত রোগীর ক্ষেত্রে প্রতিস্থাপনের পরের এক বছর পর্যন্ত বাঁচার হার ৭০-৮০ শতাংশ, পাঁচ বছর পর্যন্ত বাঁচার হার ৫০ শতাংশ, এবং ১০ বছর পর্যন্ত বেঁচে থাকার হার ৩০ শতাংশ।’’ অর্পণ, দীপাঞ্জনেরা জানাচ্ছেন, অতিমারিতে এ দেশে এখনও পর্যন্ত ৩০-৩৫ জন করোনা আক্রান্তের ফুসফুস প্রতিস্থাপন হয়েছে। সাফল্যের হার ৪০-৫০ শতাংশ। ওই চিকিৎসকদের কথায়, ‘‘যত দূর জানা গিয়েছে, সেই ৪০-৫০ শতাংশের অনেকেই এখনও হাসপাতালে চিকিৎসাধীন। কারণ, ফুসফুস প্রতিস্থাপনের পরে অন্তত দু’মাস হাসপাতালে থাকতে হয়। সাময়িক ওই পর্বের পরে কী অবস্থা হচ্ছে, তার তথ্য এখনও বিশেষ হাতে নেই।’’\nMedica Superspecialty Hospital Lungs Transplant


মঙ্গলবার, ৯ এপ্রিল ২০১৯ ০৩:০০ পূর্বাহ্ণ\nস্বামীকে আত্মহত্যায় প্ররোচিত করার দায় নিয়ে তানজিলা হক চৌধুরী মিতু গত দুই মাস ধরে কারাগারে রয়েছেন। মিতুর একাধিক অনৈতিক সম্পর্ক সইতে নাা পেরে ফেসবুকে স্ট্যাটাস দিয়ে আত্মহত্যা করেছিলেন তার স্বামী চিকিৎসক মোস্তফা মোরশেদ আকাশ। গ্রেফতারের পর রিমাণ্ড শেষে মিতুকে কারাগারে পাঠানো হয়। গত রোববার তার পক্ষে তার আইনজীবীরা জামিনের জন্য আবেদন জানান। কিন্তু আদালত তা না মঞ্জুর করেছেন। কাজেই কারাগারের প্রকোষ্ঠেই বন্দি থাকতে হচ্ছে একসময়ের উচ্ছল-প্রাণবন্ত ওই তরুণীকে।\nচট্টগ্রাম মহানগর দায়রা জজ আকবর হোসেন মৃধার আদালতে রোববার তানজিলা হক চৌধুরী মিতুর জামিন চেয়ে আবেদন করেছিলেন তার আইনজীবীরা। রাষ্ট্রপক্ষ এতে বিরোধিতা করে। পরে শুনানি শেষে আদালত মিতুর জামিন না মঞ্জুর করেন।\nনিজ শরীরে বিষাক্ত ইনজেকশন পুশ করে গত ৩১ জানুয়ারি আত্মহত্যা করেন চট্টগ্রাম মেডিকেল কলেজ হাসপাতালের চিকিৎসক মোস্তফা মোরশেদ আকাশ। আত্মহননের আগে আকাশ নিজের ফেসবুক ওয়ালে স্ত্রী তানজিলা হক চৌধুরী মিতুর একাধিক পরকিয়ায় জড়িত থাকার প্রমাণ হিসেবে বেশ কিছু ছবি পোস্ট করেন। আত্মহত্যার জন্য তিনি স্ত্রী মিতুকে দায়ী করে যান।\nমিতু ও তার স্বামী চিকিৎসক মোস্তফা মোরশেদ আকাশ\nওইদিনই গভীর রাতে নগরের নন্দনকানন এলাকা থেকে মিতুকে তার খালাতো ভাইয়ের বাসা থেকে গ্রেফতার করে সিএমপির কাউন্টার টেরোরিজম ইউনিট। পরে আত্মহত্যায় প্ররোচনার দায়ে মিতুসহ ছয়জনকে আসামি করে মামলা করা হয়। সেই থেকে কারাগারে রয়েছেন মিতু।\nকারাগারে পাঠানোর আগে আদালতের অনুমতিতে তিন দিনের রিমাণ্ডে মিতুকে নিয়ে জিজ্ঞাসবাদ করে চান্দগাঁও থানা পুলিশ। জিজ্ঞাসাবাদে বিয়ের আগে ও পরে একাধিক বয়ফ্রেন্ডের সঙ্গে অনৈতিক সম্পর্ক গড়ে তোলার বিষয়টি স্বীকার করেন নেন তিনি। এদের মধ্যে তিনি শারীরীক সম্পর্ক গড়ে তোলেন দেশে কুমিল্লা মেডিকেল কলেজের ডা. মাহাবুবুল আলম ও চুয়েটের শিক্ষার্থী শোভন আহমেদের সঙ্গে, আর পড়াশোনার জন্য আমেরিকায় অবস্থানকালে উত্তম প্যাটেল নামে ভারতীয় এক বয়ফ্রেন্ডের সঙ্গে দৈহিক বিনোদেনে মেতে ওঠেন বলে জানান তানজিলা হক চৌধুরী মিতু। মামলার তদন্তকারী কর্মকর্তা ও চান্দগাঁও থানার এসআই আবদুল কাদের জিজ্ঞাসাবাদে মিতুর সব কিছু স্বীকার করে নেওয়ার বিষয়টি নিশ্চিত করেন।\nমামলার তদন্ত কর্মকর্তা আরও জানান, আত্মহত্যার প্ররোচনা মামলায় আসামী ছয়জন। এদের মধ্যে মিতুকে গ্রেফতার করে কারাগারে পাঠানো হয়েছে। মামলার অপর ৫ আসামির মধ্যে দেশে অবস্থান করা মিতুর বাবা আনিসুল হক চৌধুরী অসুস্থ থাকায় উচ্চ আদালাত থেকে জামিন পেয়েছেন, আর মিতুর বয়ফ্রেন্ড ডা. মাহাবুবুল আলম দেশেই গা ঢাকা দিয়ে আছেন। তাকে গ্রেফতারের চেষ্টা চলছে। মামলার অপর তিন আসামী মিতুর মা শামীমা শেলী, ছোট বোন সানজিলা হক চৌধুরী আলিশা এবং উত্তম প্যাটেল আমেরিকায় অবস্থান করছেন বলে তাদের বিরুদ্ধে ব্যবস্থা নেওয়া সম্ভব হয়নি।\nসিএমপির কাউন্টার টেরোরিজম ইউনিট গ্রেফতার করে মিতুকে\nরিমাণ্ডে জিজ্ঞাসবাদ শেষে তানজিলা হক চৌধুরী মিতুকে আদালতের নির্দেশে চট্টগ্রাম কেন্দ্রীয় কারাগারে পাঠানো হয়। বর্তমানে তিনি ওই কারাগারের মহিলা ওয়ার্ডে বন্দি আছেন। কারাগারের একাধিক সূত্র জানিয়েছে, বহুপুরুষে আসক্ত মিতু ওয়ার্ডের অন্যসব নারী বন্দিদের সঙ্গে খুববেশি কথাবার্তা ও মেলামেশা করেন না। গত দুইমাস ধরে তিনি তাদের কারো সঙ্গে সহজ সম্পর্ক গড়ে তুলতে পারেননি। একসময়ের ফুর্তিবাজ মিতু কারাগারে বেশিরভাগ সময় চুপচাপ একা একা থাকেন। তিনি এখন নিয়মিত নামাজ পড়েন। কারাকৃর্তপক্ষের অনুমতিক্রমে তাকে বই পড়ারও সুযোগও দেওয়াা হয়েছে। মিতুর বিত্তশালী আত্মীয়স্বজনরা নিয়মিত তার খোঁজখবর নেয় বলে কারাগার সূত্রে জানা গেছে।\nতানজিলা হক চৌধুরী মিতুর জামিন চেয়ে গত রোববার আদালতে আবেদন করেন তার আইনজীবীরা। মিতু খুব আশাবাদী ছিলে, তিনি জামিন পাচ্ছেন। তার আইনজীবী তাকে বলেছিল, প্ররোচনার মামলায় আসামীদের দুইমাসের বেশি কারাগারে রাখা হয় না। কারাগার সূত্রে জানা গেছে, আদালত তার জামিন আবেদন নাকচ করে দেওয়ার খবর পাওয়ার পর মিতু খুব বিমর্ষ হয়ে পড়েন। তাকে কান্নাকাটি করতে দেখেছেন বলে নিশ্চিত করেছেন কারারক্ষিরা।\nবহুপুরুষে আসক্ত সেই মিতু’র স্বীকারোক্তি\nস্ত্রীকে দায়ী করে আত্মহত্যা করা চট্টগ্রামের তরুণ চিকিৎসক মোস্তফা মোরশেদ আকাশের সঙ্গে সংসার করবেন না বলে একাধিকবার সিদ্ধান্ত নিলেও নিজ পরিবারের চাপে তানজিলা হক চৌধুরী মিতু ডিভোর্সের পদক্ষেপ নিতে পারেননি। একাধিকবার স্বামীর সঙ্গে কলহের পর বাড়ি থেকে পারিবারিক চাপেই তাকে আপস করতে হয়েছে বলে জানিয়েছেন তিনি।প্রাথমিক জিজ্ঞাসাবাদে পুলিশকে এসব কথা বলেছেন আকাশের স্ত্রী মিতু। তিনি আরও জানান, গত বৃহস্পতিবার স্বামীর সঙ্গে ঝগড়াঝাটি করে ভোরবেলা বাবার বাড়িতে চলে যান বলেও জানান তিনি। ওইসময়ও তার মনোভাব ছিল, ওই সংসারে আর ফিরে যাবেন না তিনি। এরই মধ্যে আকাশের আত্মহত্যার খবর পান এবং পরিবারের পরামশে গ্রেফতার এড়াতে আত্মগোপনে চলে যান মিতু।আত্মগোপনে গেলেও গ্রেফতার এড়াতে পারেননি তিনি। বৃহস্পতিবার রাতে নগরীর নন্দনকানন এলাকায় খালাতো ভাইয়ের বাসা থেকে মিতুকে গ্রেফতার করে সিএমপির কাউন্টার টেরোরিজম ইউনিট।মৃত্যুর আগে স্ত্রী তানজিলা হক মিতুর পরকীয়া ও বিবাহবহির্ভূত একাধিক সম্পর্কের বিষয়টি উল্লেখ করে যান ডা. আকাশ। পুলিশের জিজ্ঞাসাবাদে এসব সম্পর্কের কথা স্বীকার করেছেন মিতু।\nPosted by কারেন্ট নিউজ বিডি on Monday, April 8, 2019


ইবিতে মুক্তিযোদ্ধার সন্তানকে পেটালো ছাত্রলীগ\nএ আর রাশেদ: ইসলামী বিশ্ববিদ্যালয়ে (ইবি) এক মুক্তিযোদ্ধার সন্তানকে মারধোর করেছে বিশ্ববিদ্যালয় শাখা ছাত্রলীগের কর্মীরা। ওই মুক্তিযোদ্ধার সন্তানের নাম সোহেল রানা। সে বিশ্ববিদ্যালয়ের লোক প্রশাসন বিভাগের ২০১৫-১৬ শিক্ষাবর্ষের শিক্ষার্থী এবং ঝিনাইদহ জেলার কোট চাঁদপুর উপজেলার সাব্দালপুর গ্রামের মুক্তিযোদ্ধা মিজানুর রহমানের ছেলে।\nগতকাল সোমবার রাত সাড়ে ১০ টার দিকে বিশ্ববিদ্যালয়ের লালন শাহ হলের ৩৩৫ নং রুমে ছাত্রলীগের সভাপতি শাহিনুর রহমান শাহিন গ্রুপের ৭-৮ জন কর্মী তাকে ডেকে নিয়ে মারধোর করে বলে অভিযোগ করেছে ওই শিক্ষার্থী।\nসোহেল রানা জানায়, সোমবার রাতে লালন শাহ হলে আমার রুমে (২৩০ নং) বসে পড়তে ছিলাম। রাত সাড়ে ৯ টার দিকে বাংলা বিভাগের মাস্টার্সের ছাত্র আসাদুজ্জামান আসাদ হলের ৩৩৫ নং রুমে মিটিং আছে বলে সেখানে আমাকে আসতে বলে। আমি আমার দ্বিতীয় বর্ষের ফাইনাল পরীক্ষার কথা বললেও জরুরী মিটিংয়ে উপস্থিত থাকতে হবে বলে জানান সে। আমি রাত ১০ টার দিকে ৩৩৫ নং রুমে যাওয়ার পর সভাপতি গ্রুপের কর্মী সালাহউদ্দিন আহমেদ সজলসহ কয়েকজন আমাকে বলে, তুই সভাপতি শাহিন ভাই ও সজলকে গালাগালি করেছিস। এ কথা কে বলেছে? আমি জানতে চাইলে সজলের নেতৃত্বে ব্যবস্থাপনা বিভাগের ২০১২-১৩ শিক্ষাবর্ষে শিহাব, আইসিই বিভাগের ১০-১১ শিক্ষাবর্ষের মিঠু কবির, আইসিই বিভাগের রুবেল হোসেন, লোক প্রশাসন বিভাগের ১৬-১৭ শিক্ষাবর্ষের মুস্তাফিজুর রহমান শিপনসহ ৭-৮ জন আমাকে কিল, ঘুষি, লাথি মারতে থাকে। একপর্যায়ে আমি রুমের মেঝেতে পড়ে গেলে তারা মারধোর বন্ধ করে এবং রাতের মধ্যে হল থেকে বের হয়ে যাওয়ার হুমকি দেয়।\nপরে আমি সেখান থেকে চলে আসি। এসময় ছাত্রলীগের সভাপতি শাহিনুর রহমান শাহিন পাশের রুম ৩৩৬ নং এ অবস্থান করছিলেন বলে জানিয়েছে সোহেল রানা।\nখোঁজ নিয়ে জানা গেছে, বিশ্ববিদ্যালয়ের সাংবাদিক লাঞ্চনার ঘটনায় মিঠু কবির এবং রুবেল হোসেনকে সাময়িক ভাবে বহিষ্কার করে বিশ্ববিদ্যালয় প্রশাসন। একই অপরাধে মিঠু কবিরকে ছাত্রলীগ থেকেও বহিষ্কার করা হয়। এছাড়া সোহেল রানাকে মারধোরের সাথে জড়িতদের বিরুদ্ধে হলের সাধারন শিক্ষার্থীদের উপর নির্যাতনের অভিযোগ রয়েছে।\nএবিষয়ে বিশ্ববিদ্যালয় শাখা ছাত্রলীগের সভাপতি শাহিনুর রহমান শাহিন, ‘তাকে মারধোর করা হয়নি। তবে সে আমাকে নিয়ে খারাপ মন্তব্য করায় ক্ষুদ্ধ কর্মীরা তাকে হল থেকে চলে যেতে বলেছে।’\nএ বিষয়ে বিশ্ববিদ্যালয়ের প্রক্টর অধ্যাপক ড. মাহবুবর রহমান বলেন, ‘আমি কোন অভিযোগ পায়নি। পরে স্বপ্রণোদিতভাবে আমি ওই শিক্ষার্থীর নম্বর সংগ্রহ করে তাকে ফোন দিয়েছি এবং সংশ্লিষ্ট হল কর্তৃপক্ষকের নিকট খোঁজ নিয়েছি। হল কর্র্তৃপক্ষ আমাকে জানিয়েছে কোন সমস্যা হয়নি।’


তারেক অজগর সাপ, সব গিলে খেয়ে ফেলে: তথ্যমন্ত্রী\nBy সিনিউজ ডেস্ক 22 Sep 2019 317 0\nসিনিউজ: বিএনপির ভারপ্রাপ্ত চেয়ারম্যান তারেক রহমান বড় অজগর সাপ, যেটি সব গিলে খেয়ে ফেলে বলে মন্তব্য করেছেন আওয়ামী লীগের প্রচার ও প্রকাশনা সম্পাদক এবং তথ্যমন্ত্রী ড. হাছান মাহমুদ।\nরোববার (২২ সেপ্টেম্বর) সচিবালয়ে অনুষ্ঠিত এক বৈঠকের শুরুতে সাংবাদিকদের প্রশ্নের জবাবে তিনি এ মন্তব্য করেন। ড. হাছান মাহমুদ বলেন, আমি মির্জা ফখরুল ইসলাম আলমগীর সাহেবকে প্রশ্ন করব- নিজের ভারপ্রাপ্ত চেয়ারম্যান হচ্ছেন বড় অজগর সাপ, যেটি গিলে সব খেয়ে ফেলে। ভারপ্রাপ্ত চেয়ারম্যানকে সেই জায়গায় রেখে আর বাংলাদেশকে পর পর পাঁচবার দুর্নীতি চ্যাম্পিয়ন বানিয়েছিলেন, তাদের তো এনিয়ে কথা বলার নৈতিক অধিকার নেই।\nতথ্যমন্ত্রী বলেন, বিএনপির আমলে তারা বরং দুর্নীতিকে প্রাতিষ্ঠানিক রূপ দিয়েছিল। হওয়া ভবন বানিয়ে প্রত্যেক ব্যবসায় ১০ পারসেন্ট কমিশন বসানো হয়েছিল। খোয়াব ভবন বানিয়ে আমোদ-ফূর্তি করা হত। সেই জায়গায় প্রধানমন্ত্রী এখন এসব অনিয়ম ও মাদকের বিরুদ্ধে জিরো টলারেন্স নিয়ে অগ্রসর হচ্ছেন। এতে তো বিএনপির খুশি হওয়ার কথা, সাধুবাদ দেয়ার কথা, তাদের ব্যর্থতার জন্য লজ্জা পাওয়ার কথা।\nআওয়ামী লীগে শুদ্ধি অভিযান কবে থেকে- জানতে চাইলে তিনি বলেন, যেখানে অনিয়ম পাওয়া যাচ্ছে সেখানেই ব্যবস্থা নেয়া হচ্ছে। আমরা পর পর তৃতীয়বার রাষ্ট্র ক্ষমতায় থাকার কারণে অনেক অনুপ্রবেশকারী আমাদের সংগঠনের বিভিন্ন পর্যায়ে ঢুকেছে। তাদেরকে চিহ্নিত করার কাজ চলছে, ব্যবস্থা গ্রহণ করা হবে।\nআওয়ামী লীগের প্রচার ও প্রকাশনা সম্পাদক আরও বলেন, যাদেরকে ধরা হচ্ছে কোনোটাই কেঁচো নয়। কোনোটাই চুনোপুঁটি নয়।\nনিখোঁজ ৫ শিক্ষার্থীর লাশ উদ্ধার\nব্রাজিলের জার্সি গায়ে বাসে হামলা!\nসিনিউজ ডেস্ক 29 May 2019


মানুষ খেকো ভয়ংকর এক ভুতুড়ে দ্বীপ ! - রকমারি\nHome / দর্শনীয় - বিখ্যাত ও অর্থনৈতিক / মানুষ খেকো ভয়ংকর এক ভুতুড়ে দ্বীপ !\nমানুষ খেকো ভয়ংকর এক ভুতুড়ে দ্বীপ !\nআল মুতাসিম বিল্লাহ (সুমন) অক্টোবর ২১, ২০১৫ 2\nভুত! এই শব্দটি শুনলেই যেন মনটা ভয়ে দুরুদুরু করে উঠে। যে যতই সাহসী ব্যক্তি হন না কেন ভুতের ভয় পায় না এমন ব্যক্তি খুঁজে পাওয়া কঠিন। অনেকেই বলে ভুত বলে কিছু নেই, কিন্তু যে ভুত বিশ্বাস করে না সেও যে ভুতের ভয় পায় না তা সে বুকে হাত দিয়ে বলতে পারবে না। আমরা জানি ভুত থাকে বড় গাছ, কবরস্থান, শ্মশান, পুরনো বাড়িতে, কিন্তু আপনাকে যদি কোনও দ্বীপের কথা বলা হয় আপনি কি বিশ্বাস করবেন? হয়তো করবেন, কারণ দ্বীপে ভুত থাকতেই পারে।\nতবে যদি বলা আমেরিকার কোনও দ্বীপে ভুত আছে তাহলে কি বিশ্বাস করবেন? এবার হয়তো আপনার বিশ্বাস করতে কষ্ট হচ্ছে। কারণ, আলো ঝলমল আমেরিকায় ভুত আসলো কোথা থেকে! তবে আপনাকে আরও অবাক করে দেয় যে, আমি যে ভুতুড়ে দ্বীপের কথা বলছি সেটা মার্কিন যুক্তরাষ্ট্রের নিউইয়র্ক সিটির প্রাণ কেন্দ্রে অবস্থিত।\nআধুনিক চকচকে নিউইয়র্ক শহর থেকে বিচ্ছিন্ন একটি দ্বীপ খুঁজে পাওয়া গেছে। কোনও মানব বসতি নেই সেই দ্বীপে। চমকে উঠতে হবে এই দ্বীপের সুনসান নীরবতায়। শহর থেকে বিচ্ছিন্ন এই দ্বীপের নাম উত্তর ব্রাদার আইল্যান্ড (North Brother Island)। এর আরেক নাম Abandoned Island. এই দ্বীপকে ঘিরে নানা ধরনের গল্প ও কল্প কাহিনী প্রচলিত আছে। ধারনা করা হয় এই দ্বীপে এক সময় মানুষ বসবাস করতো এবং নিউইয়র্ক সিটির মতোই আলো ঝলমলে ছিল এই দ্বীপটি। তাহলে এমন কী হয়েছিল এ দ্বীপের যে মানুষজন দ্বীপটিকে ছেড়ে চলে গেছে?\nদ্বীপে পরিত্যক্ত একটি অডিটোরিয়াম\nঅনেকেই বলেন মহামারির আক্রমণে জনমানুষ শূন্য হয়েছে দ্বীপটি। কেউ বলেন অদৃশ্য আত্মাদের উৎপাতে মানুষ ছেড়েছে এই দ্বীপ। আবার অনেকই বলেন সমুদ্র থেকে পানি এসে বিলীন হয়ে গিয়েছিল এই দ্বীপটি। তবে ব্রাদার আইল্যান্ড দ্বীপ নিয়ে গবেষণা করা ব্যক্তিরা বলেছেন এই দ্বীপের বয়স খুব বেশি নয়। ১৮৮৫ সালের দিকে এই দ্বীপে মানুষের চলাচল ছিল। তখন নিউইয়র্কে সংক্রামক রোগের প্রাদুর্ভাব দেখা দিলে রোগীকে সরিয়ে আনা হতো এই দ্বীপে। নির্জন এই দ্বীপে গড়ে তোলা হয় একটি হাসপাতাল। টাইফয়েডের চিকিৎসা দেওয়া হতো এখানে।\nচিকিৎসা চলাকালীন অনেক রোগীই এখানে শেষ নিঃশ্বাস ত্যাগ করেছে এবং তাদের মৃত্যুই এই দ্বীপকে অভিশপ্ত করে তুলেছে। সেই থেকে এ দ্বীপের প্রতি মানুষের কৌতূহল ও ভীতি দুটোই বেড়ে চলে। তখন থেকেই অনেকে এই দ্বীপকে মৃত্যুপুরী বলে মানতেন। মার্কিনীরা ভাবে মৃতদের আত্মারা এ দ্বীপের নির্জনতায় লুকিয়ে থাকে। রাতের আঁধারে এরা জেগে ওঠে এবং মানুষের প্রাণ হরণ করে।\nদ্বীপ সম্পর্কে ভয়ংকর এই সব তথ্য ছড়িয়ে পড়লে মানুষের আনাগোনা কমতে শুরু করে এই দ্বীপ থেকে। এক সময় দ্বীপটি ছেড়ে দলে দলে চলে যেতে শুরু করে মানুষেরা। ফলে হাসপাতালটিও পরিত্যক্ত হয়ে পড়ে এক সময়। এই দ্বীপ সম্পর্কে মানুষের ভীতি দূর করার জন্য ১৯৫০ সালের দিকে এই দ্বীপে একটি মাদক নিরাময় কেন্দ্র বসানো হয়। তখন হেরোইন আসক্ত মানুষের চিকিৎসা চলত এখানে। কিন্তু এই দ্বীপে আনার পর রোগীরা এতোটাই পাগলামি করতো যে, তাদের পাগলামি দেখে অনেক চিকিৎসকই পালিয়ে বেঁচেছেন এই দ্বীপ থেকে।\nএরপর আবারও পরিত্যক্ত হয়ে যায় হাসপাতালটি এবং ক্রমে জনমানব শূন্য হয়ে পড়ে ব্রাদার আইল্যান্ড। দ্বীপটিকে ঘিরে তারপর থেকেই বের হতে থাকে নানান ধরনের গল্প ও কেচ্ছা কাহিনী। যারা এই দ্বীপে ছিলেন তাদের বর্ণনায় বেরিয়ে আসে লোমহর্ষক একেক ঘটনা। ভুত-প্রেতের সাক্ষাৎ পাওয়ার দাবিও করেন অনেকে। দ্বীপ থেকে ফেরত আসা অনেকেই অশুভ আত্মার ভয়ানক সব কর্মকাণ্ডের গল্প বলতে শুরু করে যা শুনে সাধারণের মনে ভয় আরও বাড়তে থাকে। ব্রাদার আইল্যান্ড স্থায়ীভাবে প্রেতের দ্বীপ বলে কুখ্যাতি পায় এক হেরোইন আসক্ত ব্যক্তির কথায়, যাকে চিকিৎসার জন্য এই দ্বীপে নিয়ে যাওয়া হয়েছিল।\nসে এই দ্বীপ থেকে ফিরে এসে জানায়, এই দ্বীপে রাতে মৃত মানুষেরা চলাফেরা করে আর শোনা যায় রাত ভর কান্নার আওয়াজ। দ্বীপের আনাচে-কানাচে জ্বলে আগুন। দ্বীপটিকে দূর থেকে দেখলে মনে হতো স্বপ্নপুরী কিন্তু এর ভেতরে ঢুকলে সবুজ গাছের নিচে অন্ধকারে ডুবে যেতে হতো। এই অন্ধকার পেরিয়ে দ্বীপে চলাচলের রাস্তা খুঁজে পাওয়া ছিল কঠিন। অনেকেই ভুল রাস্তায় হেঁটে ক্লান্ত হয়ে ঢুকে পড়তো পাথুরে গুহায়। এ দ্বীপের পাথুরে গুহাগুলো কেবল অন্ধকারেই মুখ খুলে বসে থাকে। যখন কেউ এ গুহায় ঢুকত অমনি বন্ধ হয়ে যেত গুহার মুখ।\nদ্বীপে পরিত্যক্ত একটি বাড়ি\nব্রাদার আইল্যান্ড ছেড়ে মানুষ জন চলে যায় ১৯৬৩ সালের দিকে কিন্তু হাসপাতালটি সেখানে সে অবস্থাতেই পড়ে ছিল। মাদকাসক্তদের বসতবাড়ির ও আসবাবপত্র এখনো আগের মতোই পড়ে রয়েছে সেখানে। ১৯৭০ সালের দিকে দ্বীপটি বিক্রি করার চেষ্টা হয়। কিন্তু এই দ্বীপটি কিনতে কেউই আগ্রহী হয়নি। আসলে এমন অভিশপ্ত আর ভুতুড়ে দ্বীপ কিনে কে বিপদে পড়তে চায়? তারপর থেকে কয়েক দশক ধরে দ্বীপটি পরিত্যক্ত অবস্থাতেই ছিল।\n২০১০ সালের দিকে ব্রাদার আইল্যান্ডকে হঠাৎ করেই আবার আলোচনায় আনেন এক শখের পর্যটক। ঘোরা ফেরার মধ্যে তিনি পথ ভুলে পৌঁছে যান এই দ্বীপের কাছে। তিনি তুলে আনেন এই দ্বীপের একের পর এক বোমা ফাটানো ছবি। দ্বীপের ভেতরের চিত্রগুলো দেখে অনেকেই আগ্রহী হন নতুন করে এই দ্বীপের ব্যাপারে বিস্তারিত জানতে।\nঅবশ্য বেশির ভাগ মানুষই তাদের এই আগ্রহকে বাড়াবাড়ি বলে অভিযোগ করছেন। তারা বলছেন ব্রাদার আইল্যান্ড দ্বীপের ক্ষুধা আবারও জেগে উঠেছে। সে ভুলে ভালিয়ে মানুষদেরকে আবারও তার তীরে নিয়ে যাচ্ছে। সময়ের সুযোগে সে আবারও তার পেট ভরবে এই সব মানুষদের রক্ত-মাংস দিয়ে।\nনামহীন ২১ ফেব্রুয়ারী, ২০১৬ ১২:১৮ PM\nআপনি কি আমার সাথে বন্ধুত্ব করতে চান? আমি একজন ভালো ছেলে বন্ধু খুজছি। আমি আমার বিস্তারিত বিবরণ www.hlbd.tk এই সাটে বিনা মূল্যে পোষ্ট করেছি। এখানে আমার সমস্থ ঠিকান ও মোবাইল নম্বরসহ দেওয়া আছে। যদি কেউ আগ্রহী হন তাহলে একবার ফোন করেই দেখুন।\nUnknown ২৯ আগস্ট, ২০১৮ ১০:৩৬ PM\nগল্প টা পড়ে অনেক ভালো লাগল!!


জামায়াতের দুঃসময় ও রাজনীতিতে নানা ভাবনা\nড. সরদার এম. আনিছুর রহমান | আপডেট: ২০ সেপ্টেম্বর ২০১৭\nরাজনীতির মাঠে যতই বিরোধিতা করা হোক না কেন, এটা সত্য যে বর্তমানে দেশে যে কয়টি রাজনৈতিক দল রয়েছে এর মধ্যে বাংলাদেশ জামায়াতে ইসলামী দলটি বেশ পুরনো। সেই ১৯৪১ সালের ২৬ আগস্ট দলটির জন্ম পাকিস্তানের লাহোরে। এর প্রতিষ্ঠাতা মাওলানা আবুল আলা মওদুদী, বাংলাদেশ তথা নিখিল পাকিস্তানের রাজনীতিতে এক বহুল আলোচিত-সমালোচিত ব্যক্তি।\nপ্রতিষ্ঠার পর প্রায় পৌনে শতবর্ষ কেটে গেলেও দলটি মাত্র একবার অন্যদের গড়া সরকারের মন্ত্রীসভায় দুইজন নেতা যোগদান ছাড়া আর কখনো ক্ষমতায় যাওয়া তো দূরের কথা ক্ষমতার কাছাকাছিও যেতে পারেনি। এছাড়া দেশের জনগণের সমর্থনও সেভাবে আদায় করতে পারেনি।\nএরপরও বাংলাদেশের রাজনীতিতে সর্বদা বড় ফ্যাক্টর হিসেবেই কাজ করছে এই দলটি।কেননা, মহান মুক্তিযুদ্ধে বিতর্কিত ভূমিকার কারণে মাত্র কয়েক বছর বিরতিতে প্রায় অধিকাংশ সময় জুড়েই জাতীয় সংসদে কমবেশী জনগণের প্রতিনিধিত্ব করেছে তারা। সংসদে যেমন তেমন মাঠে-ময়দানে আন্দোলন সংগ্রামে সর্বদাই বড় ফ্যাক্টর তথা বড় শক্তি হিসেবে কাজ করেছে তারা। আওয়ামী লীগ-বিএনপি ও জাতীয় পার্টিসহ প্রায় সব দলই তাদের সাথে আটবেঁধে একসাথে আন্দোলন-সংগ্রাম করেছে। যা কোনোভাবেই অস্বীকার যাবে না।\nকখনো কখনো এই জামায়াতই সরকার গঠনের ক্ষেত্রে কিংবা সরকার পতনে বড় নিয়ামক হিসেবেও অন্যদের কাছে দেখা দিয়েছে। মাঠের রাজনীতিতেও খুবই সুংগঠিত একটি রাজনৈতিক শক্তি, যাদের সারা দেশে রয়েছে অনেক নেতাকর্মী-সমর্থক। জামায়াত শিবিরের কর্মী-সমর্থকদের কাছ থেকে শোনা কথা জানি না কতটা সত্য, এই দলটির মতো মতাদর্শের প্রতি এতটা আনুগত্যশীল জনশক্তি নাকি বাংলাদেশের আর কোনো রাজনৈতিক দলের নেই। এছাড়াও রাজনীতির মাঠে আন্দোলন কিভাবে করতে হয় সেটাও নাকি আওয়ামী লীগ-বিএনপি একসময় জামায়াতের কাছ থেকেই শিখেছে, যা পরবর্তীতে তারা বাস্তবে প্রয়োগ করে নিজেদের অবস্থান শক্ত করেছে।\nবিগত কয়েকটি জাতীয় নির্বাচন (৫ জানুয়ারি বাদে)এবং সবশেষ গেল উপজেলা-পৌর ও ইউনিয়ন পরিষদ নির্বাচনের চিত্র বিশ্লেষণেও দেখা যায় জামায়াতে ইসলামীর শক্ত অবস্থানের কথা।এছাড়া রাজনৈতিক বিশ্লেষকরা (দলকানা ব্যতীত) বিশ্বাস করেন, দেশের ১৭-১৮ কোটি জনগোষ্ঠীর প্রায় ৫ থেকে ১০ ভাগ কম-বেশি জামায়াত-শিবিরের রাজনীতির সঙ্গে জড়িত অথবা দলটিকে সাহায্য ও সমর্থন করে থাকে। শত জুলুম-নির্যাতনেও দমাতে পারেনি তাদের। কোনো না কোনভাবে তারা সক্রিয় থেকেছে। সেদিক থেকে তাদের শক্তি ও সক্রিয়তায় দলটি প্রতিষ্ঠার সুদীর্ঘ ইতিহাসে বর্তমান সময়ের মতো এতটা সুবিস্তৃত এবং সংগঠিত কোনোকালেই ছিল বলে আমার মনে হয় না। এছাড়াও বিশ্বের বিভিন্ন দেশেও ছড়িয়ে ছিটিয়ে রয়েছে এর সমর্থকগোষ্ঠী।\nআন্তর্জাতিক পরিমণ্ডলেও তাদের প্রভাব একেবারেই কম বলা যাবে না। ফলে এই দলটিকে কোনোভাবেই একপাশে রেখে দেশের রাজনীতি নিয়ন্ত্রণ করতে পারেনি অন্যদলগুলো। এ কারণে যখন যার যতটুকু প্রয়োজন ততটুকু ব্যবহার করে পরবর্তীতে ছুড়ে মেরেছে। আওয়ামী লীগ-বিএনপি যে তাদের কখনো বুকে টেনে নিবে না এটা জেনেও তারা নিজেরা বারবার ব্যবহৃত হয়েছে দাবার গুটি হিসেবে।এমনটিই লক্ষ্যনীয় বিগত দিনের রাজনীতির চিত্র থেকে।\nবলা যায়, সাবেক রাষ্ট্রপতি জিয়াউর রহমানের আমল থেকে ২০০৮ সালের ডিসেম্বর পর্যন্ত ভালোই সুখে ছিল এই দলটি ও তাদের নেতাকর্মিরা। এমন কি স্বৈরশাসক এরশাদ ও বিগত ১৯৯৬-২০০১ আওয়ামী লীগের আমলেও তারা বেশ স্বাচ্ছন্দেই রাজনীতি করেছে। কিন্তু দুঃসময় নেমে আসে মূলতঃ ২০০৯ সালে শেখ হাসিনার নেতৃত্বাধীন মহাজোট সরকার ক্ষমতায় আসার পর থেকেই।\n২০০৮ সালের নির্বাচনের আগেই নির্বাচনী ইশতিহারে মহাজোট ৭১’র যুদ্ধাপরোধীদের বিচারের প্রতিশ্রুতি দেয়। এরপর ক্ষমতায় এসে মহাজোট সরকার ঠিকই ২০১০ সালের মার্চ মাসে ট্রাইব্যুনাল গঠন করে যুদ্ধাপরাধের বিচারের আনুষ্ঠানিকতা শুরু করে।\nএরপরও বিষয়টি গুরুত্বের সাথে আমলে নেয়নি দলটি। তাদের ধারণা ছিল,বিচার প্রক্রিয়া একটা পর্যায়ে যেতে না যেতেই এরই মধ্যে তারা সরকারের পতন ঘটাতে সক্ষম হবে। কিংবা মহাজোট সরকারের মেয়াদ শেষ হয়ে ক্ষমতার পট পরিবর্তন হয়ে যাবে।কিন্তু তাদের সে ধারণা যে ভুল ছিল তা ক্রমেই স্পষ্ট হতে থাকে। ইতোমধ্যেই দলটির আধ্যাত্মিক গুরু সাবেক আমীর অধ্যাপক গোলাম আযম মানবতা বিরোধী অপরাধের মামলায় দণ্ডিত হয়ে রায় কার্যকরের আগেই কারাগারে মৃত্যুবরণ করেন,বিচার প্রক্রিয়া শেষে দলের পাঁচ শীর্ষ নেতার ফাসিঁ কার্যকর এবং দলের আরো কয়েকজন নেতাসহ অধিকাংশ শীর্ষ নেতার বিচার শেষ পর্যায়ে রয়েছে। পর্যায়ক্রমে বিচারের আওতায় আনা হচ্ছে অন্যান্য নেতাদেরও।\nশুধু তাই নয়, দলটির নিবন্ধনও ইতোমধ্যে সরকার কৌশলী প্রক্রিয়ায় (হাইকোর্টের কোর্টের রায়ে) বাতিল করে দিয়েছে।এখন আপিল বিভাগে চূড়ান্ত হলেই সরকার দলটি নিষিদ্ধ ঘোষণার অপেক্ষায় রয়েছে। তবে সরকার যে এক্ষেত্রে কৌশলী ভূমিকা নিয়েছে তা সহজেই অনুমেয়।\nফলে সবমিলেই আজ বড়ই দুঃসময় পার করছে দলটি ও এর নেতারা। প্রতিষ্ঠিত হওয়ার পর গেল পৌনে শত বছরে দলটি এই সময়ের ন্যায় ইতোপূর্বে আর কখনো এতটা সঙ্কটে পড়েছে বলে আমার জানা নেই। দমন-নিপীড়ন আর নির্যাতনে এত নেতাকর্মীকেও আর কখনো হারাতে হয়নি তাদের। দলটির নেতাদের ভাষ্য মতে, গেল ৭ বছরে তারা প্রায় সহস্রাধিক নেতাকর্মীকে হারিয়েছেন, অনেক নেতাকর্মি আহত-পঙ্গু হয়েছে, আবার অনেক নেতাকর্মী জেল-জুলুম ভোগ করেছেন। এখনো তা অব্যাহত রয়েছে।এছাড়া দলটি গেল ৫-৬ বছর ধরে সেভাবে প্রকাশ্যে কোনো রাজনৈতিক কর্মসূচিও পালন করতে পারছে না। দৃশ্যত সরকার ক্রমেই তাদের একঘরে ফেলেছে।\nএতো শক্তি সামর্থ্য থাকার পরও কেন আজ দলটির করুণ পরিণতি সেটি নিয়ে ভাবনা যেমন দলের ভেতরে রয়েছে তেমনি বাইরেও রয়েছে। শোনা কথা, জানিনা কতটুকু সঠিক- বিগত ৭ বছরে খোদ দলের ভেতর থেকেই দলীয় সংস্কারের দাবি উঠে একাধিকবার। এমন কি প্রয়াত জামায়াত নেতা কামারুজ্জামানও নাকি বর্তমান পরিস্থিতিতে দলকে সংস্কারের বেশ কয়টি প্রস্তাব রেখে জেল থেকে দলের নেতাকর্মীদের কাছে খোলা চিঠি লিখেছিলেন। দলটির নামে বাংলাদেশ শব্দটি শেষ থেকে প্রথমে আনা এবং গঠনতন্ত্রে সামান্য কিছু পরিবর্তন এনে নিবন্ধন রক্ষা করা ছাড়া তেমন কিছুই সংস্কার হয়নি। আমলে নেয়া হয়নি বাস্তব পরিস্থিতির কোনো কিছুই।\nএই পরিস্থিতিতে দলের কট্টরপন্থীরা হয়তো বরাবরের মতোই বলবেন, এটা আল্লাহর পক্ষ থেকে মুমিনদের পরীক্ষা, ইসলামী আন্দোলনে এ ধরনের পরীক্ষা আসবেই। দলের কট্টরপন্থীদের এমন মত থাকলেও যারা দলীয় গন্ডির বাইরেও প্রচলিত রাজনৈতিক ধারায় দল ও দেশের রাজনীতি নিয়ে একটু অন্যভাবে ভাবেন এমন তরুণ নেতারা বর্তমান পরিস্থিতির জন্য দলীয় কৌশলগত ব্যর্থতা, অদূরদর্শী চিন্তার অভাব এবং নেতাদের সময়োপযোগী সিদ্ধান্ত নিতে না পারার কারণকেই দায়ী বলে মনে করেন।\nকেননা, রাজনীতিতে শেষ কথা বলতে কিছুই নেই, একসময় এই জামায়াতই আওয়ামী লীগের সাথে আটবেঁধে তৎকালীন বিএনপি বিরোধী আন্দোলন করেছে। পরবর্তীতে আবার বিএনপির সাথে আটবেঁধে আওয়ামী সরকার বিরোধী আন্দোলন করছে।\nপ্রসঙ্গত, গেল বছরের ১ আগস্ট হাইকোর্টের একটি রায়ে জামায়াতের নিবন্ধন অবৈধ ঘোষণা করা হয়। এর পরিপ্রেক্ষিতে নির্বাচন কমিশন থেকে দলটির নিবন্ধন বাতিলের বিষয়টি আনুষ্ঠানিক ঘোষণা দিয়ে সংসদকে জানায়। সেই বিষয়টি এখনো প্রক্রিয়াধীন রয়েছে।\nজাতীয় সংসদে আইনমন্ত্রী আনিসুল হক জানিয়েছেন, আপিলের দ্রুত নিষ্পত্তির লক্ষ্যে দ্রুত শুনানির আবেদন করার জন্য বাদীপক্ষকে পরামর্শ দিয়েছেন তিনি। তিনি জানান, জামায়াত নিষিদ্ধের বিষয়টি এখন সময়ের ব্যাপার মাত্র। এদিকে বাংলাদেশ জামায়াতে ইসলামীর নিবন্ধন বাতিল হয়েছে বলে জাতীয় সংসদকে এ তথ্য দিয়েছে নির্বাচন কমিশন।এছাড়া নির্বাচন কমিশনার সচিব সিরাজুল ইসলাম সাংবাদিকদের বলেছেন, জামায়াতের নিবন্ধন বাতিলের জন্য কোনো গেজেট প্রকাশের দরকার নেই। অবৈধ ঘোষণা করে হাইকোর্টের দেওয়া আদেশেই দলটির নিবন্ধন বাতিল হয়েছে। তবে হাইকোর্টের দেয়া ওই রায়ের বিরুদ্ধে আপিল করেছে দলটি। এতে তারা জয়ী হলে আবার নিবন্ধন দেওয়া হবে।\nসরকারপক্ষের লোকজন যাই বলুক না কেন, তবে জামায়াতের শীর্ষ নেতাদের অভিমত,আইনগতভাবে জামায়াতকে নিষিদ্ধ করার কোনো সুযোগ নেই। নেতাদের ভাষ্য হলো, এরপরও যদি সরকার দলটিকে নিষিদ্ধ করে, তাহলে উদ্ভূত পরিস্থিতিতে করণীয় তখনই ঠিক করা হবে। নিষিদ্ধ হওয়ার আগেই দলকে নিজেরা নিষিদ্ধ করতে চায় না। সরকার নিষিদ্ধ করলে তখন সিদ্ধান্ত নেবে জামায়াত।\nএদিকে জাতীয় নির্বাচন যতই ঘনিয়ে আসছে ততই রাজনীতির মাঠ উত্তপ্ত হয়ে উঠছে। বিএনপি-আ.লীগের পাশাপাশি জামায়াত-শিবিরের নেতারাও জনসংযোগে পিছিয়ে নেই। ঘরোয়া পরিবেশেই তারা জনসংযোগ চালিয়ে যাচ্ছেন। ফলে এমন পরিস্থিতি জামায়াত আগামী নির্বাচনে কিভাবে অংশ নিবে,এ নিয়ে বিভিন্ন মহলে আলোচনা চলছে। দলের ভিতরেও এ নিয়ে চিন্তা-ভাবনার কমতি নেই বলে জানা যাচ্ছে। তবে এ নিয়ে চিন্তিত নন, জামায়াতের শীর্ষ পর্যায়ের নেতারা। তারা পরিবর্তিত পরিস্থিতিতে সময়োপযোগী সিদ্ধান্ত নিতে সক্ষম এমনটিই দাবি নাম প্রকাশে অনিচ্ছুক একাধিক নেতার।\nতবে জামায়াতে ইসলামীর নির্বাচনে অংশ নিয়ে রয়েছে আওয়ামী লীগ ও বিএনপির বড় মাথা ব্যথা। কেননা, বর্তমানে জামায়াত যতই নাজুক পরিস্থিতিতে থাক না কেন, ভোটের রাজনীতিতে জামায়াত শক্ত অবস্থানে। কারণ জামায়াতের ভোট ব্যাংকে কেউ কখনো হাত দিতে পারে না। জামায়াতের ভোট ব্যাংকে ভোট বাড়ে বরং কখনো কমে না। আগামী নির্বাচনেও জামায়াত যে আওয়ামী লীগ বিএনপির জয়-পরাজয়ের ক্ষেত্রে একটা বড় ফ্যাক্টর সেটা অন্যদের বোধগম্য না হলেও আওয়ামী লীগের শীর্ষ নেতারা ঠিকই ভাবছেন। আর যে কারণে জামায়াতকে দমাতে এবং বিএনপি নেতৃত্বাধীন জোট থেকে বিচ্ছিন্ন করতে যতসব কৌশল ক্ষমতাসীনদের।\nতবে জামায়াতকে নিয়ে বিএনপিতে ভাবনা কম নেই। আবেগী নেতাকমীরা যাই বলুক না কেন,বিএনপি চেয়ারপারন বেগম ঠিকই জামায়াতকে বুঝতে ভুল করেননি। কেননা, গেল ১০ বছরে বিএনপি থেকে জামায়াতকে বিচ্ছিন্ন করতে কম ধাক্কা যায়নি ম্যাডাম জিয়ার ওপর। এরপরও তিনি জামায়াতে ইসলামকে জোট থেকে বাইরে পাঠানোর সিদ্ধান্ত নিতে রাজি হননি। ফলে আগামী নির্বাচনেও বিএনপি যে জামায়াতকে সঙ্গে নিয়ে যেতে চায় তা অনেকটাই স্পষ্ট। তবে সেটা কোন প্রক্রিয়ায় তা এখনো পরিস্কার নয় কারো কাছে।\nপ্রসঙ্গত, ১৯৪১ সালে প্রতিষ্ঠার পর থেকে এ পর্যন্ত তিনবার নিষিদ্ধ হয় জামায়াত। প্রথম নিষিদ্ধ হয় ১৯৫৯ সালের ৮ অক্টোবর। ওই সময় আইয়ুব খান সামরিক শাসন জারি করলে জামায়াতসহ সব দলের রাজনৈতিক তৎপরতা বন্ধ হয়ে যায়। ১৯৬২ সালের ১৫ জুলাই পর্যন্ত এ ফরমান বলবৎ ছিল। এরপর ১৯৬৪ সালের ৬ জানুয়ারি আইয়ুব খান জামায়াতের রাজনীতি নিষিদ্ধ করে। সে বছরের ২৫ সেপ্টেম্বর পাকিস্তান সুপ্রিমকোর্টের রায়ে জামায়াত আবার প্রকাশ্যে রাজনীতি করার অধিকার পায়। সর্বশেষ ১৯৭২ সালে জামায়াতে ইসলামীকে নিষিদ্ধ করা হয়।\nফলে বলা যায়- এ ধরনের পরিস্থিতি মোকাবেলার বিষয়টি জামায়াতে ইসলামীর জন্য নতুন নয়, এর আগেও তারা এ ধরনের পরিস্থিতি কাটিয়ে উঠে ফের রাজনীতিতে ঘুরে দাঁড়িয়েছে। সেদিক বিবেচনায় এবার দেখার বিষয় বর্তমান পরিস্থিতি মোকাবেলায় কোন পথে হাঁটে জামায়াত। তবে আগামী দিনে চলার পথ যে তাদের জন্য মসৃণ হবে না সেটা সহজেই অনুমেয়। কেননা, সরকার যেভাবে আটঘাঁট বেঁধে জামায়াত-শিবির উৎখাতে নেমেছে তাতে সহজেই সঙ্কট কাটিয়ে উঠা তাদের জন্য বেশ কঠিন হবে। তবে তাই বলে যে সরকার জামায়াত-শিবির নির্মূলে শতভাগ সফল হবে সেটাও আমি অন্তত বিশ্বাস করি না। ফলে আমাদেরকে আরো কিছুটা সময় অপেক্ষা করতে হবে সরকারের দমননিপীড়নের কৌশল মোকাবেলায় জামায়াতে ইসলামী কতটা বুদ্ধিমত্তার পরিচয় দিয়ে আবার রাজনীতিতে ঘুরে দাঁড়াতে পারে, সেটাই এখন দেখার বিষয়।


সময়ের কণ্ঠস্বর :: শিক্ষা মন্ত্রণালয়ের দায়িত্ব পেয়েছেন সাবেক পররাষ্ট্রমন্ত্রী ও বাংলাদেশ আওয়ামী লীগের যুগ্ম সাধারণ সম্পাদক ডা. দীপু মনি। মন্ত্রিপরিষদ সচিব মোহাম্মদ শফিউল আলম রোববার বিকেল ৫টায় সংবাদ সম্মেলনে এ তথ্য জানান। একাদশ জাতীয় নির্বাচনে চাঁদপুর-৩( চাঁদপুর সদর- হাইমচর) আসন থেকে তৃতীয়বারের মতো বিপুল ভোটে জয়ী হয়ে সংসদ সদস্য নির্বাচিত হন তিনি।\nস্বাধীনতার ৪৭ বছর পর নারী শিক্ষার অগ্রদূত বেগম রোকেয়া সাখাওয়াত হোসেনের দেশ পাচ্ছে একজন নারী শিক্ষামন্ত্রী। ডা. দীপু মনি ১৯৬৫ খ্রিস্টাব্দের ৮ ডিসেমম্বর ঢাকায় জন্মগ্রহণ করেন। তিনি একজন বাংলাদেশী নারী রাজনীতিবিদ যিনি ২০০৯ থেকে ২০১৩ সাল পর্যন্ত বাংলাদেশের পররাষ্ট্রমন্ত্রী হিসেবে দায়িত্ব পালন করেন। বাংলাদেশের প্রথম মহিলা পররাষ্ট্রমন্ত্রী হিসেবে তিনি নিয়োগ পান ২০০৮ সালে আওয়ামীলীগ জয়লাভের পর। পররাষ্ট্র মন্ত্রণালয় বিষয়ক সংসদীয় স্থায়ী কমিটির সভাপতি ও সাবেক পররাষ্ট্র মন্ত্রী ছিলেন ডা: দীপু মনি, এমপি।\nতিনি মাদার তেরেসা আন্তর্জাতিক পুরষ্কারে ভূষিত হন সামাজিক উন্নয়ন এবং প্রশাসনিক ক্ষেত্রে তাঁর অনন্য অবদানের জন্য। আওয়ামী লীগের ২০তম কাউন্সিলে তিনি পুনরায় যুগ্ম সাধারণ সম্পাদক হিসেবে নির্বাচিত হন।\nবাংলাদেশ আওয়ামী লীগ-এর প্রতিষ্ঠাতা সদস্য এবং ভাষা আন্দোলনে গুরুত্বপূর্ণ ভূমিকা ও পূর্ব পাকিস্তান ছাত্রলীগের প্রথম কাউন্সিলে-নির্বাচিত সাধারণ সম্পাদক এম.এ ওয়াদুদের কন্যা দীপু মনি। তিনি এইচএসসি পাস করেন হলিক্রস কলেজ থেকে।\nঢাকা মেডিকেল কলেজ থেকে এমবিবিএস এবং এলএলবি সম্পন্ন করেন বাংলাদেশ জাতীয় বিশ্ববিদ্যালয় হতে। এমবিবিএস ডিগ্রি অর্জনের পর মার্কিন যুক্তরাষ্ট্রের জন্স হপকিন্স বিশ্ববিদ্যালয়ের স্কুল অব পাবলিক হেলথ থেকে এমপিএইচ ডিগ্রি অর্জন করেন।\nএছাড়া লন্ডন বিশ্ববিদ্যালয় থেকে তিনি আইন বিষয়ে মাস্টার্স ডিগ্রি ও হার্ভার্ড বিশ্ববিদ্যালয় থেকে সমঝোতা ও দ্বন্দ্ব নিরসন এর ওপর একটি কোর্স সম্পন্ন করেন।\n◷ ২:২১ পূর্বাহ্ন ৷ সোমবার, জানুয়ারী ৭, ২০১৯ ☷ আলোচিত বাংলাদেশ


আপনার আইটি প্রশাসকের সীমিত অ্যাক্সেস রয়েছে - ঠিক করুন - টিপস এবং কৌশল উইন্ডোজ\nআপনার আইটি প্রশাসকের সীমিত অ্যাক্সেস রয়েছে - ঠিক করুন\nযদি আপনি ছেলেরা ব্যবহার করছেন উইন্ডোজ আপনার প্রাথমিক অ্যান্টিভাইরাস হিসাবে সুরক্ষা এবং অ্যাপের একটি নির্দিষ্ট বিভাগটি খুলতে অক্ষম, তবে এই নিবন্ধটি আপনার জন্য। আসলে, এমন কিছু বিধিনিষেধ রয়েছে যা আপনি বা আপনার প্রশাসক অ্যাপ্লিকেশনটির অনেকগুলি অংশ প্রয়োগ করতে এবং অবরুদ্ধ করতে পারেন। এই নিবন্ধে, আমরা আপনার আইটি প্রশাসকের এই অ্যাপ্লিকেশনটির কিছু অঞ্চলে সীমিত অ্যাক্সেসের বিষয়ে কথা বলতে যাচ্ছি। চল শুরু করি!\nআপনি যখনই নিষিদ্ধ অঞ্চলটি অ্যাক্সেস করবেন তখনই এই বার্তাটি তত্ক্ষণাত উপস্থিত হবে:\nআপনার আইটি প্রশাসকের এই অ্যাপ্লিকেশনটির কয়েকটি ক্ষেত্রে সীমিত অ্যাক্সেস রয়েছে এবং আপনি যে আইটেমটি অ্যাক্সেস করার চেষ্টা করেছেন তা উপলভ্য নয়। আরও তথ্যের জন্য আইটি হেল্পডেস্কের সাথে যোগাযোগ করুন।\nএই বার্তাটি আসলে একটি জেনেরিক ত্রুটি যা কেবলমাত্র যখন আপনার সিস্টেমে গ্রুপ নীতি নিষেধাজ্ঞাগুলি প্রয়োগ করা হয় কেবল তখনই তা দেখায়। এই বিধিনিষেধগুলি আপনি, আপনার আইটি প্রশাসক বা তৃতীয় পক্ষের অ্যাপ্লিকেশন দ্বারা প্রয়োগ করা যেতে পারে যা আপনি আপনার সিস্টেমে ইনস্টল করেছেন। আমরা এই কেসগুলি একে একে গ্রহণ করব এবং এটিও সমাধান করার চেষ্টা করব।\nআপনার আইটি প্রশাসকের এই অ্যাপ্লিকেশনটির কিছু ক্ষেত্রে সীমিত অ্যাক্সেস রয়েছে\nআপনার দ্বারা নিষেধাজ্ঞাগুলি প্রয়োগ করা হয়েছে\nআপনার কাছে যদি এমন একটি স্ট্যান্ড্যালোন মেশিন থাকে যা কোনও কোম্পানির নেটওয়ার্ক, ডোমেন, বা অ্যাজুরে এডি এর সাথে সংযুক্ত না থাকে এবং এখনও আপনি এই সমস্যাটি দেখছেন তবে আপনি নিজেরাই এটি সমাধান করতে পারেন। হয় আপনি তৃতীয় পক্ষের এভি ইনস্টল করেছেন অথবা আপনি কিছু গ্রুপ নীতি সেটিংসও কনফিগার করেছেন।\nপ্রথমত, আপনার যদি তৃতীয় পক্ষের AV ইনস্টল থাকে তবে এটি অস্থায়ীভাবে আনইনস্টল করুন এবং ত্রুটিটি চলে গেছে কিনা তা পরীক্ষা করুন।\nনিষেধাজ্ঞাগুলি আপনার আইটি ব্যক্তি দ্বারা প্রয়োগ করা হয়েছে\nযদি CASE 1 আপনার ক্ষেত্রে প্রযোজ্য না হয়, তবে সম্ভবত আপনি নিজের সিস্টেমটিকে ডোমেন বা কাজ / স্কুল অ্যাকাউন্টের সাথে সংযুক্ত করেছেন। এই ক্ষেত্রে, এই সমস্যাটি সমাধান করার জন্য আপনি হয় আপনার আইটি ব্যক্তির সাথে যোগাযোগ করতে পারেন বা আপনার কাজ / স্কুল অ্যাকাউন্ট থেকেও সিস্টেমটি সংযোগ বিচ্ছিন্ন করতে পারেন।\nআপনি যদি আজুর এডি তে যোগদান করেছেন, তবে সেটিংস> অ্যাকাউন্টস> অ্যাক্সেসের কাজ বা স্কুলে যান এবং আপনার আজুর এডি অ্যাকাউন্টে আলতো চাপুন এবং সংযোগ বিচ্ছিন্ন করুন এ আলতো চাপুন।\nতৃতীয় পক্ষের অ্যান্টিভাইরাস সরঞ্জামগুলি মুছুন\nঠিক আছে, যদি আপনি নিজের আইটি প্রশাসকের কাছে উইন্ডোজ 10 তে এই অ্যাপ্লিকেশন বার্তার কিছু অংশে সীমিত অ্যাক্সেস পেয়ে থাকেন তবে আপনার অ্যান্টিভাইরাস এই সমস্যাটি ঘটাচ্ছে also এটিও সম্ভব। বেশিরভাগ সময় তৃতীয় পক্ষের অ্যান্টিভাইরাস সরঞ্জামগুলি আপনার সিস্টেমে হস্তক্ষেপ করতে পারে এবং তারা অনেকগুলি ফাইল বা অ্যাপ্লিকেশন অ্যাক্সেস এড়াতে পারে।\nসমস্যাটি সমাধান করার জন্য ব্যবহারকারীরা অস্থায়ীভাবে অনেক অ্যান্টিভাইরাস বৈশিষ্ট্য বন্ধ করার পরামর্শ দিচ্ছেন এবং এটি সাহায্য করে কিনা তা পরীক্ষা করে দেখুন। ঠিক এর মতোই, আপনি আপনার পুরো অ্যান্টিভাইরাসটি অক্ষম করতে পারেন এবং এটি সাহায্য করে কিনা তা পরীক্ষা করতে পারেন। কখনও কখনও এটি যথেষ্ট নাও হতে পারে এবং সমস্যাটি সমাধান করার জন্য আপনাকে বলছি আপনার অ্যান্টিভাইরাসটি আনইনস্টল করতে হতে পারে।\nআপনি আপনার অ্যান্টিভাইরাস মোছার পরে, সমস্যাটি এখনও আছে কিনা তা পরীক্ষা করে দেখুন। অ্যান্টিভাইরাস মুছতে যদি সহায়তা করে তবে সম্ভবত আপনি অন্য একটি অ্যান্টিভাইরাস পেয়েও বিবেচনা করতে পারেন।\nউইন্ডোজ ডিফেন্ডার বন্ধ করুন\nআপনি জানেন যে, উইন্ডোজ 10 তার নিজস্ব অ্যান্টিভাইরাস সরঞ্জাম সহ উইন্ডোজ ডিফেন্ডার নামে আসে। মূলত, এই সরঞ্জামটি একটি ডিফল্ট অ্যান্টিভাইরাস হিসাবে কাজ করবে এবং এটি আপনাকে অন্যান্য হুমকি থেকে সুরক্ষিত করবে।\nতবে বেশিরভাগ সময় উইন্ডোজ ডিফেন্ডার অন্যান্য সিস্টেম বৈশিষ্ট্যগুলির সাথে হস্তক্ষেপ করতে পারে। এবং এটি হতে পারে আপনার আইটি প্রশাসকের এই অ্যাপ্লিকেশনটির কয়েকটি ক্ষেত্রে সীমিত অ্যাক্সেস রয়েছে বার্তা উপস্থিত হতে।\nআপনি যদি এই সমস্যাটি সমাধান করতে চান তবে ব্যবহারকারীরা সাময়িকভাবে উইন্ডোজ ডিফেন্ডারকে অক্ষম করার পরামর্শ দিচ্ছেন। আপনি যদি সমস্যার কারণটি সন্ধান করেন তবে এটি আসলে একটি দীর্ঘমেয়াদী সমাধান নয়। তারপরে আপনি উইন্ডোজ ডিফেন্ডারকে অস্থায়ীভাবে অক্ষম করতে পারেন এবং তারপরে এটি সাহায্য করে কিনা তা পরীক্ষা করতে পারেন। এটি করতে, আপনাকে এই পদক্ষেপগুলি অনুসরণ করতে হবে:\nপ্রথমে খুলুন সেটিংস অ্যাপ্লিকেশন এবং তারপর হেড আপডেট এবং সুরক্ষা অধ্যায়. খুলতে সেটিংস অ্যাপ্লিকেশন তাত্ক্ষণিকভাবে, তারপরে আপনি ব্যবহার করতে পারেন উইন্ডোজ কী + আই শর্টকাট\nএখন নেভিগেট করুন উইন্ডোজ সুরক্ষা বাম মেনুতে। টিপুন উইন্ডোজ ডিফেন্ডার সুরক্ষা কেন্দ্র খুলুন ডান ফলকে।\nহেড ভাইরাস এবং হুমকি সুরক্ষা ।\nতারপরে সিলেক্ট করুন ভাইরাস এবং হুমকি সুরক্ষা সেটিংস ।\nএখন সনাক্ত এবং বন্ধ করুন সত্যিকারের সুরক্ষা ।\nআপনার গ্রুপ নীতি সেটিংস সংশোধন করুন\nযদি আপনি ছেলেরা পাশাপাশি সমস্যা আছে আপনার আইটি প্রশাসকের এই অ্যাপ্লিকেশনটির কয়েকটি ক্ষেত্রে সীমিত অ্যাক্সেস রয়েছে বার্তা তারপরে এটি সম্ভব যে আপনার গোষ্ঠী নীতি সেটিংসটি আসলে সমস্যার কারণ হয়ে দাঁড়িয়েছে। সমস্যা সমাধানের জন্য, আপনাকে বেশ কয়েকটি সমন্বয় করার পরামর্শ দেওয়া হচ্ছে। এটি করতে, কেবল এই সাধারণ পদক্ষেপগুলি অনুসরণ করুন:\nটোকা মারুন উইন্ডোজ কী + আর এবং প্রবেশ করুন gpedit.msc । এখন আলতো চাপুন প্রবেশ করান বা ক্লিক করুন ঠিক আছে\nযখনই গ্রুপ নীতি সম্পাদক খোলে এবং নেভিগেট করুন উইন্ডোজ উপাদানগুলি> উইন্ডোজ ডিফেন্ডার সুরক্ষা কেন্দ্র> ভাইরাস । এবং বাম ফলকে হুমকি সুরক্ষা। ডান ফলকে, ডাবল আলতো চাপুন ভাইরাস এবং হুমকি সুরক্ষা অঞ্চল লুকান ।\nপছন্দ করা সক্রিয় না তালিকা থেকে এবং তারপরে আলতো চাপুন প্রয়োগ করুন এবং ঠিক আছে পরিবর্তনগুলি সংরক্ষণ করার জন্য।\nআরও দেখুন: আপনার পিসিতে কীভাবে ভাইরাস নোটপ্যাড তৈরি করবেন\nretroarch অ্যান্ড্রয়েড কোর মুছুন\nকীভাবে আপনার মাইক্রোফোনের গুণমান উন্নত করবেন\nকীভাবে ক্রাঞ্চাইরোল গেস্ট পাস ব্যবহার করবেন\nডাব্লুবুউ কিসের জন্য দাঁড়ায়?